Strollad Tea Party - Wikipedia\nStrollad Tea Party\nBanniel Gadsden hag al lugan («Don't tread on me») a zo e-touez an elfennoù tennet eus Vrezel dieubidigezh SUA hag a zo adimplijet gant izili Tea Party\nDibunadeg izili Tea Party e Washington d'an 12 a viz Gwengolo 2009\nStrollad Tea Party (saozneg : Tea Party movement, TPM) a zo ur strollad politikel nargennus ha diseurt stadunanat a sav a-enep ar Stad kevreadel hag an tailhoù.\nDeuet eo ar strollad-se war-wel e-pad prezidantelezh Obama, da vare enkadenn ekonomikel 2008-2010. Sevel a ra izili Te Party a-enep dispignoù ar Stad, e-keñver skoazellañ ar sistem argant hag adreiñ nerzh d'an armerzh, hag ivez e-keñver aozañ ur sistem surentez sokial boutin e SUA (Patient Protection and Affordable Care Act).\nGoulenn a ra izili Tea Party ma vo distroet da ziazezoù ar vro, se zo kaoz e reont gant doareoù a denn da Vrezel dieubidigezh SUA. Un dave da Tea Party Boston eo anv ar strollad, diwar hini un darvoud istorel a c'hoarvezas e penn-kentañ an Dispac'h amerikan a-enep roueelezh Breizh-Veur en 18vet kantved.\nDa-geñver dilennadegoù 2010 e SUA e voe dilennet 3 senedour ha 60 kannad republikan (diwar 83 anezho) a sav a-du gant Tea Party.\nRon Paul (ganet e 1935) : ezel eus ar Strollad republikan, bet kannad Texas e Kambr kannaded SUA etre 1976 ha 1985, ha dilennet en-dro abaoe 1997. Bet eo war ar roll evit bezañ prezidant SUA e 1988 gant ar Strollad libertarian, ha war ar roll kadoridigezh evit bezañ prezidant ivez e 2008 en anv ar Strollad republikan.\nRand Paul (ganet e 1963) : mab Ron Paul, bet dilennet senedour Kentucky en anv ar Strollad republikan.\nSarah Palin (ganet e 1964) : ezel eus ar Strollad republikan, bet gouarnourez Alaska, bet war ar renk evit bezañ bezprezidantez SUA da-geñver dilennadeg 2008 gant John McCain.\nJ. D. Hayworth : bet dilennet e Kambr kannaded SUA.\nSharron Angle : bet senedourez Nevada, trec'het e 2010. Liammet ouzh ar skiantologiezh. Soñjal a ra dezhi ez eo tommadur an hin un dra ijinet diwar «skiantoù touellus», goulenn a ra ma yelo kuit SUA diouzh ABU, ha goulenn a ra ivez ma vo divodet ministrerezh an deskadurezh.\nChristine O'Donnell : bet war ar renk en anv ar Strollad republikan evit bezañ senedourez Delaware.\nMichele Bachmann : kannadez Minnesota.\nMarco Rubio : dilennet senedour Florida da-heul dilennadegoù miz Du 2010.\nRon Johnson : senedour Wisconsin.\nPat Toomey, dilennet senedour Pennsylvania e 2010.\nNikki Haley : dilennet gouarnourez Carolina ar Su e 2010.\n↑ « For tea party, victories may trigger identity crisis », The Washington Post, 4 a viz Du 2010\n↑ Richard Hétu, « Un croisement entre Ron Paul et Sarah Palin », Le blogue de Richard Hétu, 19 a viz Mae 2010\n↑ « Campaign 2010: The Politics of Palin », The Washington Post, 22 a viz Du 2010.\n↑ Vanessa Gaudoin-Haustein, « Tea party, les anti-Obama s’organisent », Témoignage chrétien, 13 a viz Mae 2010\n↑ « Reid, in Fistfight, Could Take More Punches From Climate Bill », The New York Times, 26 a viz Mae 2010 : « the umpire on fraudulent science such as global warming ».\n↑ Time Magazine, 27 a viz Gwengolo 2010, p. 18-19\nAdtapet diwar « https://br.wikipedia.org/w/index.php?title=Strollad_Tea_Party&oldid=1974634 »\nKemmoù diwezhañ degaset d'ar bajenn-mañ d'an 6 Meu 2022, da 09:41.


Pajenn:Perrot - Bue ar Zent.djvu/778 - Wikimammenn\nPajenn:Perrot - Bue ar Zent.djvu/778\nouel war o c’horfou, pa vezont diskaret gant an ankou ; a zastum o relegou, evel tensoriou presius, en skeud e vogeriou, hag a vir o hanoiou, gant evez, eus an eil kantved d’egile. An ti-ze eo an Iliz : ecclesia, al lec’h ma ’n em voder ; ti Doue : domus Dei ; telten Doue e-touez an dud : tabernaculum Dei cum hominibus ; ti ar bobl ; ennan Doue a vezo gant an dud hag a vezo o Doue : et ipse Deus cum eis erit eorum Deus ; ti ar beden : domus orationis. Ennan eo e ped ar beleg evit pec’hejou ar bobl ; ennan kement hini a c’houlenn an eve ; kement hini a glask a gav ; kement hini a sko a ve digoret d’ezan ; ennan eman dor ar baradoz : porta cœli.\nAdalek ar penn kentan eus ar bed, zo bet savet ôteriou evit kinnig warneze sakrifisou d’an Otrou Doue, hag al lec’hiou ma vezent savet a veze sellet evel lec’hiou santel.\nPa roas Doue da anaout d’ar Judevien penôs e c’hoantae bezan enoret, e c’hourc’hemennas d’eze konsakri an ôteriou ha sevel eun templ en e enor. An dedi anezan a oe grêt gant lid bras, en amzer ar roue Salomon.\nEn amzeriou kentan an Iliz, ar gristenien a ’n em vode evit ober o relijion en ti unan aneze, en eur gampr hag a veze hanvet ar gambr-lid. Epad an tri c’hant vla kentan, ne oe savet iliz ebet, kouls lavaret, hag ar re a vije savet a vije binniget, gwir eo, mes ne veze ket grêt an dedi aneze, evel ma rêr breman, rak pa sonjed an nebeutan, e c’hallent bezan laeret gant ar baganed, devet ha diskaret.\nMes pa bignas Konstantin war an trôn, er bla 312, e roas dioustu ôtre d’ar gristenien da zevel ilizou evel ma karent, en kement korn a oa en e rouantelez, hag e reas, zoken, sevel meur a hini e-unan. Eur palez an evoa en Rom : palez Latran. Rei a reas anezan d’ar pab Silvestr, hag en e gichen e reas sevel eun iliz kaer en enor d’Hon Zalver . An iliz-ze eo kentan hini a oe grêt an dedi anezi. Konsakret a oe gant sant Silvestr, hag ar pabed, a-c’houde, o deus he c’hemeret evit o iliz-veur. Aba1amour da ze, he deus ar renk uhelan e-touez holl ilizou ar bed, ha dougen a ra bepred war he zâl ar c’homzou-man : « Me eo mamm ha mestrez an holl ilizou a zo war an douar, ken en Rom, ken er-mêz eus a Rom. »\n↑ An iliz-ze a zoug breman an hano a iliz Sant-Yan-Latran. Savet eo bet a neve ha konsakret gant Beneat XIII, an 28 a viz ebrel 1726. Leon XIII an eus laket he c’hempenn a-zoare, er bla 1884.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/778&oldid=141085 »


Pajenn:Marigo - Buez ar Saent.djvu/541 - Wikimammenn\nPajenn:Marigo - Buez ar Saent.djvu/541\ngant grac va Sakcr, pcnaus ar gou-\n574 Sant Lauraks. 10 Eaust.\nraich gant pehini e andurin ho iourmanchou a vezo un testmi eus an oll gaüoui ar guir Doue a adorân. An lyrant, en despet d’ar respont-ze pehini a dlie ober dezâ anlren ennâ e-unan, a ordrenas ma vize roslet e beo. Aslennet e voe var ur c’hrill houarn, dindan pe-hini e voe lequeet neubeut a c’hlaou, evit ma teuze da rosta dre hir-amser, ma padse hiroc’h e boan. Ar batiantet, ar gouraich hac ar joa a zisqueze ar merzer santel epad un tourmant quer cruel, a bro-culas conversion un nombr bras a dud, pere a zeuas da aznaout e quemense un nerz surnatural, pehini a dremene nerz an den. Ar joa en devoa da souffr evit Jesus-Chrisl a voa quer bras ma lavaras gant ur visaich counlant pa voe roslet ur c’hostez anezan, ne voa nemet e arei var ar c’hostez-all. Goudese o sevel e zaoulagat etresec an eê, hac en ur zisquez an doucder celesliel eus a behini e voa leun e ga-lon, e rentas e ene d’e grouer, o lesel ar re a edo presaht soueset ha touichet-oll. £ verzerinti glorius a erruas er bloaz 258.\nAr garantez vras en devoa sant Laurans evit Doue e dcus grét dezân desiroul ha clasq ar soufrancou; ha soufret en deus gant ur batiantet admirabl ar c’hruela lourmant. Pcnaus a illit-hu, christeh laich ha dilicat, en em glem evit ur boan dister, evit un acces terzien, evit un drouc penn, pe un diaesamant bennâc-all! Penaus e soufrac’h-hu tourmanchou ar verzerien, pa na illit quet soufr ar poauiou ordinal-ze? Petra fell deoc’h-hu eta da soufr evil un Doue.\nÏiehini en deus soufret quement evidoc’h? Hac e pe aecoun e tisquezot-hu dezâ ho carantez ?\nAr sant-mâ a drugarequee an aulrou Doue eus ar c’hrag a ree dezan da soufr evit e c’hloar. Trugare-cât a r\_\_ an autrou Doue evit ar madou temporel a recevit digantâ; maes ar c’haera presant a cll aa ober deoc’h eo ar santelez : ha ne acquisiler ar sanlelez-ze, nemet dre ar soufrancou. Songit eta en ho poa-\n10 Emust. Sakt La\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/541&oldid=91598 »\nKemmoù diwezhañ degaset d'ar bajenn-mañ d'an 6 Gwe 2016, da 11:54.


Le Télégramme - Spered ar vro - Yann-Ber Piriou. Pluenn ha divaskell ar barzh\nYann-Ber Piriou. Pluenn ha divaskell ar barzh\nPublié le 23 novembre 2017 Modifié le 23 novembre 2017 à 09h31\nNevez zo en deus embannet Yann-Ber Piriou un dastumad barzhonegoù e ti Skol Vreizh.\nA-hed e vuhez en deus c'hoariet Yann-Ber Piriou gant ar gerioù. Ul levr barzhoniezh en deus skrivet nevez zo, « Divaskell evit nijal kuit ».\nUn ti mein war vord an hent. Ul liorzh leun a vleunioù. Da geñver ar puñs, ur burev ha levrioù a-vil-vern ennañ. Aze emañ Yann-Ber Piriou o chom, er menaj a veze dalc'het gwechall gant e dud-kozh. Ma oa ganet ar skrivagner e Lannuon setu bremañ 80 vloaz zo, n'eo ket chomet peg ouzh bro Dreger a-hed e vuhez ! « Pa oan krennard e oan aet da Galedonia-Nevez e-pad dek vloaz. Ma zad en doa kavet labour e Noumea, e-barzh Ofis an Enklaskoù Skiantel Tramor » emezañ. Eno he doa dalc'het e vamm da vont e brezhoneg gantañ, d'ur c'houlz ma veze dilezet yezh ar vro gant kalz a familhoù e Breizh. Ur wech e oa bet tamallet ouzh ar paotrig kaozeal brezhoneg evel ar moc'h. « N'eo ket gwir, he doa lâret ma mamm din. Komz a rez brezhoneg evel an evned ! » Ha Yann-Ber da reiñ skouer ar pichoned : « ur pokig am bo » a lavar unan dre e gan, pa respont egile dezhañ « dec'h 'toa bet ! » A-drugarez d'e gerent en doa dizoloet ar blijadur da c'hoari gant ar yezh.\nPa oa distroet da Europa da ugent vloaz en doa kroget gant studioù war ar saozneg, a-raok mont da gelenner war al lennegezh vrezhonek e skol-veur Roazhon. Merket e oa bet ar paotr yaouank gant ar pezh en doa bevet en trevadennoù. « Kalz deus ar Frañsizien e Noumea a oa otus ha lorc'hus. Gwelet a raent ar Ganaked evel bugale a ranke dont da vezañ evelte. » Gant ar skiant en doa prenet tramor en em lakaas Yann-Ber Piriou da stourm evit Breizh tamm-ha-tamm. E-mesk an dud yaouank o doa savet UDB e oa-eñ e 1964. Met gant e bluenn an hini eo e reas berzh ar skrivagner, gantañ ar c'hoant da lâret poanioù ar re all. Reoù ar Vretoned evel-just, evel en e destenn Ar chas doñv 'yelo da ouez, brudet gant Alan Stivell e-barzh unan eus e ganaouennoù. Reoù pobloù all ivez, evel Itron Varia an Napalm da vare brezel ar Vietnam. Ur perzh ispisial o deus ar varzhed er gevredigezh, hervezañ : « enebiñ ha stourm ouzh an touellyezh a zo un dever evit pep hini ac'hanomp, ha kreñvoc'h c'hoazh evit ar re a sant burzhud ar varzhoniezh enne ».\nDivaskell evit nijal kuit\nMicher ar barzh n'eo ket aes evit afer-se ! « Komz, skrivañ ha kanañ a zo kemer riskloù », eme Yann-Ber. Ne vefe ket evit bevañ hep barzhoniañ avat, rak ur redi eo dezhañ evit disammañ e galon hag e spered, ha rannañ gant tud all. Se zo kaoz en deus embannet ar bloaz-mañ un dastumad « rimoustadennoù ha sorc'hennoù », anvet Divaskell evit nijal kuit. E-barzh eñvorennoù e veajoù e ranker mont da furchal evit kompren an titl. « Pesked-nij am eus gwelet er mor Habask. Perak e sav c'hoant gant ar rumm pesked-se nijal kuit ? Ar varzhed a zo un tamm evel-se, klask dispegañ deus an tamm douar patatez evit dialaniñ uheloc'h... ». Prederioù e vuhez a-vremañ az a d'ober danvez e levr nevez. Er bladenn da heul e kaver un dibab eus e skridoù, lennet gantañ pe kanet gant e verc'h, Solen. Tem an endro zo pouezus ennañ, evel gant Mil feuteun hag unan a ra anv eus kudenn ar bezhin glas. Daoust ma chom ankeniet Yann-Ber Piriou en deus spi er rummadoù da zont. Hag eñ da glozañ gant un dro-lavar bet klevet gant e vamm-gozh : « deus ar ret n'eus remed ebet ! ».\nKrennard : adolescent\nTramor : outre-mer\nTrevadennoù : colonies\nOtus : hautain\nDialaniñ : respirer\nTouellyezh : langue de bois.


kement - Wikeriadur\nKement a c'hall bezañ anv-gwan, adverb, raganv, anv-kadarn.\nDiwar ken ha ment. Tostaat ouzh cymaint, e kembraeg.\nderez kevatal bras, ken bras:\n...kement hag ur c'hadez oa. — (Fañch an Uhel, Kontadennoù ar Bobl/1, Al Liamm, 1984, p. 157.)\nKement oa ha kef Nedeleg ... — (Troude ha Milin, Labous ar Wirionez ha Marvailhoù all, Skridoù Breizh, 1950, p. 7.)\nMa breur n'eo ket kement ha me. — (Jules Gros, Le trésor du breton parlé Troisième Partie, 1974, p. 144.)\nKement ha te on. — (Jules Gros, Le trésor du breton parlé Troisième Partie, 1974, p. 144.)\n[...], ha war ar pont-se e oa oc'h ober gward un touseg hag a oa kement hag ur vuoc'h, [...]. — (Fañch an Uhel, Kontadennoù ar Bobl/1, Al Liamm, 1984, p. 54.)\nDec'h he devoa dozvet un ui kement ha ma dorn. — (Jules Gros, Le trésor du breton parlé Troisième Partie, 1974, p. 162.)\nbezañ kement ha kement: bezañ ken bras ha ken bras, bezañ ur c'hement\ngalleg : aussi grand (fr)\nkembraeg : cymaint (cy)\nsaozneg : as big (en) ,\nanv-gwan amstrizh dirak un anv-kadarn\nAr brud eus ar pez a oa bet c'hoarvezet a redas buan dre gement bro a oa tro-war-dro, [...]. — (G. MILIN, Gwechall-goz e oa..., Kemper, 1924, p. 29.)\nkement den a zo e karg a dle dont d'ar gouel a reomp e Lesneven... — (Lan Inizan, Emgann Kergidu 1, Brest, 1877, eil emb. Al Liamm 1977, p. 131.)\nkement fall, kement fallentez:\nKement fallentez a zo toud en deus graet. — (Jules Gros, Le trésor du breton parlé Deuxième Partie, 1970, p. 159.)\n— [...], ha lâret eno ec'h eo me a zo bet kiriek da gement fall a zo c'hoarvezet. — (Erwan ar Moal, Pipi Gonto, Kemper, 1925, p. 164.)\nKenta a rejont oue eren stard ha staga ouc'h treid ar gueleou hag an armeliou kement hini a ioa enn ti. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 82.)\n...ar re-se a debr kement kristen a degouezh en o c'hastell. — (Fañch an Uhel, Kontadennoù ar Bobl/3, Al Liamm, 1988, p. 12.)\nE kement lec'h ma tremenemp 'tañsemp gant ar merc'hed. Kanaouenn.\n[...], ha kasit d'ar foar, diwar ho tro, kement galouper-bro a deuio da viret ouzhoc'h da vale a-unan gant an dud skiantek eus ho parrez, [...]. — (Lan Inizan, Emgann Kergidu 1, Brest, 1877, eil emb. Al Liamm 1977, p. 130.)\nKement maen a zo en aod o deus toud o anv. — (Jules Gros, Le trésor du breton parlé Deuxième Partie, 1970, p. 345.)\nderez kevatal kalz\nbezañ kement eus udb, a udb\nKement a oa anezhe…, KAB 1/141\n— [...] ? Mar am c'hredit, klaskit 'ta kentoc'h eur vi eostig-noz, al labousig bihan brao-ze hag a gan gant kement a galon hag a veulodi. [...]. — (Ivon Krog, Eur Zac'had Marvailhou, Buhez Breiz, Kemper, 1924, p. 21.)\nBezañ kement a draoù, kement a dud\n..., na vije ket bet beuzet kement a wazed dispar ha kalonek. — (Daniel Defoe, lakaet e brezhoneg gant Yeun ar Gow, Abrobin, Al Liamm, 1964, p. 21.)\nOber un dra gant kement a draoù, kement a nerzh, kement a galon, kement a nec'hamant, kement a reuz, kement a drouz\nDec'h da noz e klevjoun ac'hanoc'h (ha ne deo ket ar wech kenta eo d'in), o klemm kement hag eur Vadalen. — (G. MILIN, Gwechall-goz e oa..., Kemper, 1924, p. 10.)\nEvit a dra ma ne droazher ket kement gant ar gwin ha gant ar bier, e rankent mont da “deurel dour” ur wech an amzer, PVPR 28\nkement ... evel ...\nkement a ... evel ...\n...Kement a vesk evel ma oa du-mañ. — (Jules Gros, Le trésor du breton parlé Deuxième Partie, 1970, p. 349.)\nKement a dourni ‘ra gante ‘vel gant ur c’hozh taboulin, SBI 2/118\nA-wechou gand ar marv-vor e ra kemend a dré evel gand an nevez. — (Jules Gros, Le trésor du breton parlé Première Partie, 1966, p. 181.)\nadverb (peurvuiañ heuliet gant ur ger all)\nkement all, skrivet alies kemend-all\nen islavarennoù a grog gant kement ha ma\nkement ma, kement ha ma,\nkement a ... ma ...\nP'en deveze ur gourdrouz bennak da ober da unan eus e veleien, her grae gant kement a zouster ma teue, e berr gomzoù, da c'hounit ar galon. — (Lan Inizan, Emgann Kergidu 1, Brest, 1877, eil emb. Al Liamm 1977, p. 16.)\nkement a ... ha ma ...\n— Bezet el lestr-man kement a draou da zibri ha da eva ha ma 'z oa, pa 'z eas a Vreiz ! — (G. MILIN, Gwechall-goz e oa..., Kemper, 1924, p. 63.)\nkement ... ken ... (islavarenn-heuliad):\nKement a gaozioù a glevez ken ne rez ken a van. — (Jules Gros, Le trésor du breton parlé Troisième Partie, 1974, p. 144.)\nKement a naon az-pez ken a zebrez 'vel eur vouzellenn. — (Jules Gros, Le trésor du breton parlé Première Partie, 1966, p. 46.)\na verk ar pal: kement hag ober un dra bennak\nRed eo din ober eun dra bennag, kement hag abuzi ma amzer. — (Jules Gros, Le trésor du breton parlé Deuxième Partie, 1970, p. 12.)\ngalleg : autant (fr)\nsaozneg : as much (en) ,\nraganv, implijet evit kement tra\nKement a larez, kement a weler\n« Ra skuilho Doue e c'hrasoù war an tiad tud vat-mañ ha war gement a raint ! [...] ! » — (Lan Inizan, Emgann Kergidu 1, Brest, 1877, eil emb. Al Liamm 1977, p. 45.)\nraganv, implijet evit kement den\nKement ac’h a d’ar sudi na vent ket beleien, SBI 1/168\nKement-mañ n'eo ket aes.\nkement-se, kement-se holl\nNe laran ket kement-se evit kontañ droug.\nLonkañ a ra kement loenig a gav : logod, gozed, tousegi, naered, amprevaned, c'hwiled ha kement zo. — (Tad Medar, An Tri Aotrou, 1981, p. 111.)\nN'eus droug ebed a-gement na zervij da eur vad bennag. — (Jules Gros, Le trésor du breton parlé Deuxième Partie, 1970, p. 330.)\nbezañ ur c'hement : bezañ kement ha kement:\nYa, met komz hag ober n'int ket ur c'hement, ha ne chomas ket Janed den d'he ger. — (Jarl Priel, Amañ hag Ahont, Al Liamm, 1957, p. 253.)\nAdtapet diwar « https://br.wiktionary.org/w/index.php?title=kement&oldid=316846 »\nDernière modification le 24 Mez 2021, à 13:39\nKemmoù diwezhañ degaset d'ar bajenn-mañ d'an 24 Mez 2021, da 13:39.


Pajenn:Perrot - Bue ar Zent.djvu/406 - Wikimammenn\nPajenn:Perrot - Bue ar Zent.djvu/406\nHe c’harante evit Jezuz-Krist a reas d’ezi mont da Jeruzalem da welet al lec’hiou test eus e vue hag eus e varo. En hent e teuas da vezan dall, ha n’hallas ket gwelet an Douar-Santel gant daoulagad he c’horf. Renet gant ar re a oa ganti, ec’h eas d’al lec’hiou a oa bet santelaet ar muian gant Hon Zalver.\nDalc’h-mat e taouline da bokat d’an douar, en eur skuilh eur mor a zaerou. En eur zistrei d’an Itali, Doue a roas d’ezi a-neve ar gweled. Mont a reas da Rom d’ober he Jubile, hag ar pab Klemant VII, o vezan klevet hano anezi, a c’hoantaas he gwelet. Klask a reas he lakat da superiorez en eur gouent merc’hed en Rom. Anjela a anzavas outan he devoa bet digant Doue ar garg da zevel eun Urz merc’hed en Bresia, hag e oe lezet da vont kuit.\nAr zantez neuze a ’n em glevas gant ar merc’hed a roë d’ezi an dorn en he oberou a drugare, da vevan holl dindan ar memes toën hag ar memes reolen. Evit patronez e kemerjont santez Ursula hag an hano a Ursulinezed a oe dalc’het warneze goude.\nAnjela, avat, ne welas ket anezan o kreski. Doue he galvas davetan da viz genver 1540, d’an oad a c’houec’h vla ha tri-ugent. Goude he maro, an Ursulinezed a greskas buhan, n’e ket hepken dre an Itali, mes ive dre ar broiou-all.\nTadou ha mammou, c’houi hag a gar ho pugale, daoust ha mat e kavfec’h gwelet aneze o vont en eun ti ha n’ho pefe ket a urz da lakat ho treid ennan hoc’h-unan, ha ne vefe ket a urz zoken, da gomz ac’hanoc’h d’eze ?\nNan, n’eo ket ’ta, aon ho pefe na deufent d’ho tianaout.\nHon Zalver Jezuz-Krist, en Bro-Frans, n’en deus ket a urz da lakat e dreid, ha n’eus ket a urz da lavaret hano anezan en skoliou ar gouarnamant, en parouz ebet. Daoust ha bugale gristen a zo dereat d’eze o darempredi ?\nNan, hep mar ebet. Mar doc’h kristen eta, tadou ha mammou, savet skoliou kristen dre ar vro ha kaset enne ho pugale ; laket aneze etre daouarn mistri ha mestrezed diouz ho torn, e c’hallfet kaout enne pep fizianz ; selaouet mouez an eskibien a zo karget da ren an Iliz ha sentet oute, en han’ Doue :\nMa sentet oute, ez oc’h sur.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/406&oldid=140674 »


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Dara Calleary) (KildareStreet.com)\nResults 1-20 of 838,363 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Dara Calleary)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Dara Calleary)


4 187 ann. (2019)\nEil Brezel-bed: d'an 30 a viz Even 1944 e kouezhas un nijerez Mosquito FB.Mk.VI marilhet HR134 ha kodet DM-? eus ar 248th Squadron eus ar Royal Air Force e Benoded pe e Kombrid; mervel a reas he daou nijour, douaret int e bered Kombrid,.\nKarrnijourion e oant o-daou. Mervel a rejont d'an 30 a viz Even 1944 pa gouezhas o c'harr-nij Mosquito e Kombrid pe e Benoded, e-pad an Eil Brezel Bed,.\nAdtapet diwar « https://br.wikipedia.org/w/index.php?title=Kombrid&oldid=1970983 »


dont a-benn eus un dra - Wikeriadur\ndont a-benn eus un dra\nDiwar dont a-benn, hag eus .\ndont a-benn eus un dra /Distagadur ?/\nTizhout ober un dra bennak\nEvit dont a-benn eus' ar veleien, evel m'oant deuet a-benn eus madoù an lliz, ec'h en em lakejont e doare da lamet digant ar pab hag an eskibien, o galloud warnezho. — (Lan Inizan, Emgann Kergidu 1, Brest, 1877, eil emb. Al Liamm 1977, p. 13.)\nKaer o devoe klask dont a-benn a gement-se, tec'het a eure hema eus o daouarn ha mont kuit hep na ouient e pe lec'h. — (G. MILIN, Gwechall-goz e oa..., Kemper, 1924, p. 32.)\n... ; dont a ris 'ta a-benn eus tri pe bevar fennad tennoc'h-tenn, ha setu laouen an Aotrou Farigoul, ha me 'ta ! ne oa ket neuze an holl lorc'h e Paris ! — (Jarl Priel, Va Zammig Buhez, Al Liamm, 1954, p. 81.)\nDont a-benn eus e daol : tizhout seveniñ e gefridi\nDaoust ha deut e vefe arre a-benn eus e daol ?— (Fañch an Uhel, Kontadennoù ar Bobl/1, Al Liamm, 1984, p. 79.)\nAtav e kavent, evit dont a-benn eus o zaol, un abeg bennak ; rak an neb en deus c'hoant da lazhañ e gi a gav atav ur c'hleñved bennak dezhañ : ... — (Lan Inizan, Emgann Kergidu 1, Brest, 1877, eil emb. Al Liamm 1977, p. 12.)\nAnat dezho e oa bet unan bennak o klask dibennañ anezhañ met ne oa ket deuet a-benn eus e daol. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 129.)\nLak anezan warc'hoaz war da gein, evel am eus-me great hirio, ha ma na deu ket a-benn eus e daol warc'hoaz kennebeut, kas anezan da gaout unan eus hon daou vreur all. — (G. MILIN, Gwechall-goz e oa..., Kemper, 1924, p. 73.)\nNann, ne deuimp ket a-benn eus hon taol, rak n’eus alc’houez ebet war an armel, ha droug a oa aet ennon. — (Jakez Riou, An Ti Satanazet, Skridoù Breizh, 1944, p. 33.)\ndont a-benn eus e grog\nGant hir amzer\ngalleg : réussir son coup (fr)\nAdtapet diwar « https://br.wiktionary.org/w/index.php?title=dont_a-benn_eus_un_dra&oldid=269660 »\nKemmoù diwezhañ degaset d'ar bajenn-mañ d'an 8 Mae 2018, da 02:53.


Pajenn:Marigo - Buez ar Saent.djvu/292 - Wikimammenn\nPajenn:Marigo - Buez ar Saent.djvu/292\nfaver eus an Ampalaer, pehini er greas unan eus e Officerien vrassa ; mæs ar faver-ze ne badas quet pell. Diocletien, pehini a oa payen, o veza un devez assamblet e officerien, a zisclerias dezo an dessin en devoa da zistrugea ar Gristenien dre e oll Rouantelez. Peguer cruel ha peguen impi bennâc ma oa dessin an Ampalaer, nicun na grede e zisaprouvi ; hac an darn-vuya anezo,dre ur respet ha dre ur gomplesanç milliguet, en approuvas hac er meulas. Ne voe nemet Sant Georch pehini a soutenas en occasion-ze caus ar Gristenien, en ur repreisanti d’an oll Assamble gant cals a nerz penaus ez oa un dra a-enep ar justiç punissa tud innoçant. Diocletien, en ur aznaout dre gomsou ar Sant penaus e oa, non pas hebquen Cristen, mæs c’hoas Protector ar Gristenien, a reas e zerc’hel er prison. Cousgoude, evel m’en devoa queuz da goll un Officer quer couraichus, ha pehini en devoa rentet dezàn quement a servichou mad, e reas e bossubl evit e c’hounit dre gaër ; mæs, oc’h e velet bepret ferm ha constant er memes santimant, e roas urz d’e lacaat e creiz ur Rôd goarnisset en diabarz a vegou houarn, gant pere e oue roguet ha dispennet e gorf. E batiantet hac e joa o souffr un tourmant quer cruel a gonvertissas un nombr bras a Bayanet ; mæs an Tirant, o chom bepret obstinet, a reas erfin e zibenna. E Verzerinti a erruas var dro ar bloaz 290.\nAn Ampalaer Diocletien a broposas d’e Officerien an dessin cruel en devoa da zistrugea ar Gristenien. An darn-vuya anezo, pere ne glasquent nemet pligeout d’an Ampalaer ha caout e c’hraç-vad, a gonsantas gantâ, hac a zeuas memes d’e veuli, dre ur respet ha dre ur gomplesanç milliguet. Mæs Sant Georch pehini n’en devoa respet humen ebet, dre na zouguen nemet Doue, a soutenas e pirill e vuez caus ar Gristenien. Ha c’hui hoc’h eus ar gouraich da souten ar virionez hac an innoçanç en occasionou ma illit ha ma tleit memes e ober ? Pa velit tud paour grevet ha foulet, ne zeut-hu quet marteze dre ur respet humen\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/292&oldid=134402 »


Mailh-tenner - Wikipedia\nUr mailh-tenner e-pad Brezel diabarzh Stadoù-Unanet Amerika\nMailh-tenner a vez graet eus un den mailh war an tennañ a-bell gant ur fuzuilh-resisted.\nDaou zoare anezho a vez kavet:\nAr Mailh-tenner (saozneg: marksman a-raok sharpshooter) a zo ul lodenn eus ur gevrenn troadegiezh oc'h implij fuzuilhoù hirarhedad a denn betek 800 m. E-maez an implij milourel, ar mailh-tennerien a c'hell bezañ implijet gant an nerzhioù polis dre hirder o tennoù (evel e-pad ur skraperezh mac'hiaded)\nAr sniper pe tenner-spieg a vez o stourm en ur skipailh vihan (dre 2 pe 3, e-unan a-wechoù) digenvezet oc'h impli ur fuzuilh gant ur gobari kalz kreñvoc'h evit ar mailh-tenner ar pezh a ro tu dezho da dennañ pizh pelloc'h evit 800 m. E-maez an implij milourel an tenner-spieg a vez implijet evit drouglazhañ politikerien pe tud ambrouget.\nTennerien ar gwellañ poltrijet e-pad emgann Stalingrad (Kerzu 1942)\nAdtapet diwar « https://br.wikipedia.org/w/index.php?title=Mailh-tenner&oldid=1798196 »\nKemmoù diwezhañ degaset d'ar bajenn-mañ d'an 20 Mez 2018, da 17:23.


ober da unan ober un dra bennak - Wikeriadur\nober da unan ober un dra bennak\nSavet diwar ar verb ober, an araogenn da, ar raganv unan, ar verb ober hag un dra bennak\nober da unan ober un dra bennak /Distagadur ?/\nLakaat unan bennak da ober un dra bennak\n— Drouksperedoù oc'h esaeañ ober deoc'h treiñ diwar an hent mat, evit ho koll. — (Fañch an Uhel, Kontadennoù ar Bobl/3, Al Liamm, 1988, p. 185.)\nAn disteran tra a stok ouz an den a ra d'ezan kouezan. — (Yann-Vari Perrot, Erwan ar Moal, Bue ar Zent, Montroulez, 1912, p. 524.)\nNeuze e c'houlennas ar maro pe, da vihanan, ar fallente, da gouean war e galon, evit ober d'ean ankôuât. — (Erwan ar Moal, Pipi Gonto, Kemper, 1925, p. 20.)\nSeven a reas d' e varc'h chom a-sav, hag heñ goulenn ouz ar baourez petra a rae d'ezi leñva. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 34.)\nE-keit-se, ober a raen dezhañ displegañ darvoudoù eus e vuhez krennard, komz diwar-benn tud ha traoù gwelet en e yaouankiz, [...]. — (Jarl Priel, Va Buhez e Rusia, Al Liamm, 1955, p. 16.)\n— Gra dezhañ redek un tregont kammed, emezañ. — (Jakez Riou, Geotenn ar Werc'hez ha danevelloù all, Al Liamm, 1957, p. 20.)\nVa zad a venne ober din studiañ al lezennoù, met n'em boa menoz-all ebet nemet mont da redek mor. — (Daniel Defoe, lakaet e brezhoneg gant Yeun ar Gow, Abrobin, Al Liamm, 1964, p. 7.)\nLakaat un dra bennak da ober un dra bennak\nGourc'hemen a ra eta d'he bugale lakat ive o zonj gant an donedigez-man leun a spouron, evit ma teuio, da vihanan, an doujanz d'ober d'ar garante diwan en o c'hreiz. — (Yann-Vari Perrot, Erwan ar Moal, Bue ar Zent, Montroulez, 1912, p. 833.)\ngalleg : faire quelqu'un faire quelque chose (fr)\ngalleg : faire quelque chose faire quelque chose (fr)\nAdtapet diwar « https://br.wiktionary.org/w/index.php?title=ober_da_unan_ober_un_dra_bennak&oldid=234019 »\nKemmoù diwezhañ degaset d'ar bajenn-mañ d'an 24 Meu 2017, da 09:52.


Banniel ar Milice française\nAr Milice française pe Milice hepmuiken, a oa un aozadur politikel ha ledsoudardel gall, savet d'an 30 a viz Genver 1943 gant renad Vichy da stourm ouzh ar Résistance c'hall. Harp a roent d'ar Gestapo alaman ha d'an arme alaman a-wechoù, da glask yuzevien, tud tec'het rak an STO ha komunourien diskuliet gant ar faskourien ha media Pariz. Ur polis politikel e oa, hag ober a rae war-dro an urzh-vat ivez.\nE penn ar Milice edo Pierre Laval, penn ar gouarnamant, met Joseph Darnand, ar pennsekretour, an hini a oa karget eus an oberiadoù\nO c'han e oa ar Chant des cohortes. En holl e oa bet etre 25 000 ha 30 000 ezel d'an aozadur.\n1.1 Penn kentañ\nPenn kentañ[kemmañ | kemmañ ar vammenn]\nJoseph Darnand, ez-soudard eus ar C'hentañ Brezel-bed 1914-1918, soudard emezelet e-pad an Eil Brezel-bed, stourmer broadelour gall eus an tu dehoù pellañ, a oa en em gavet e-penn al Légion française des combattants en Alpes-Maritimes. Ur wech digoret an aozadur da stourmerien yaouank Renad Vichy met na oant ket bet soudarded, en devoa savet e miz Eost 1941, en e zepartamant, ar Service d'ordre légionnaire. « Merzhet gant ar vinistred Darlan ha Pucheu pa oa e penn al Légion française des combattants eus Nisa, Darnand a voe harpet ganto evit ledanaat e aozadur damsoudardel, ar Service d’ordre légionnaire (SOL). Hendad ar Milice eo ar SOL ha buan en em led war ar zonenn Su gant ur 15 000 ezel, darn anezho o vezañ a orin eus an tu dehoù pellañ . »\nUr milisian gant e unwisk, ur bered, oc'h evezhiañ prizonidi ar Resistance. Dougen a ra ardamez alaman ar re gloazet (talvezout a ra e oa bet o stourm gant unvezioù al lu alaman). Armet eo gant ur revolver, ur gopienn spagnol eus ar Smith & Wesson Model 10.\n↑ Max Lagarrigue, 99 questions... La France sous l'occupation, CNDP, Montpellier, 2007, p. 120.\nAdtapet diwar « https://br.wikipedia.org/w/index.php?title=Milice_française&oldid=1891093 »\nKemmoù diwezhañ degaset d'ar bajenn-mañ d'an 1 Gen 2021, da 20:24.


Pajenn:Marigo - Buez ar Saent.djvu/200 - Wikimammenn\nPajenn:Marigo - Buez ar Saent.djvu/200\no velet he modesti, e c’hemeras, heb e aznaout, e qualite a Zemezel a gambr evit e Vreg. Archambo a zeuas souden da aznaout ar vertuz hac ar milid bras eus a Batild, ha da gaout quement a istim evit-hi, ma c’hoanteas e eureugi goude ar maro eus e bried.\nMæs ar Santes, pehini a gare meurbet ar chastete ha ne devoa quen volontez nemet hini Doue, abars quemeret he resolution en un affer quen important e devoe recours d’ar Beden ha d’an Oræsoun evit goulen sclerigen eus an Eê. Doue, pehini e reserve evit un alianç caëroc’h, e inspiras da derc’hel ha d’en em guzet. Heulia a reas prount an inspiration, hac e chomas cuzet quen na zemzas Archambo da un all.\nAr Roue Clovis, eil eus an hano-ze, o veza clevet coms eus a vilit ar Brinces Batild, e goulennas ive evit pried. Ar Santes e devoe recours adarre d’ar memes moyennou : ne heane o c’houlen digant Doue dre bedennou fervant ar c’hraç da aznaont e volontez. Goude beza aznavezet erfin an dessin a Zoue varnezi, hac adoret ar gundu particulier ens e Brovidanc en he andret, e roas he c’honsantamant evit an dimizi-mâ.\nO veza Rouanes e continuas da servicha Doue gant ar memes fervor, hac e praticas ouspen-ze an euvrou a garantez, en ur sicour e pep fæçoun an Intànveset hac an dud paour ; lacât a ree he gloar d’en em emellout eus o afferiou, evit ober renta dezo jusfiç vad ha prount. Cals a sourci a guemeras ive evit ober sevel meur a Gouent. An oll ambaras-se na drouble morse ar peoc’h eus he Ene, na ne vire quet n’e devoa un amser reglet bep deiz evit, ober Meditation, da lavaret ê, Oræsoun mental pe Oræsoun a galon.\nAr Roue a veza deut da vervel, ar Rouanes santel en em retiras e Couent Chêl, taust da Baris ; e pelec’h en em reas Leanes. He brassa pligeadur oa servicha al Leaneset ; hac evel ma tisquesent bezâ soueset dre ma teue ur Brinces quer bras d’en em iselaat bete ar poent-se, e lavaras dezo : pa songeàn penaus en deus Jesus-Christ servichet e Ebestel ha guelc’het dezo o zreit, ne ouzon quet pelech en em lacât evit en em humilia avoalc’h.\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/200&oldid=134303 »


Lizherenneg vramiek - Wikipedia\n(Adkaset eus Skritur brahmek)\nUn abjad eo ar skritur bramiek (pe brahmi) kentoc'h evit ul lizherenneg rik dre ma talvez pep lizherenn gensonennel diazez d'ur silabenn enni ur vogalenn dre ret hag a c'hell bezañ kemmet dre ouzhpennañ outi stumm stag ar vogalennoù evel diakritikoù.\nSañset stummet war batrom al lizherenneg aramaek pe al lizherenneg fenisek e oa bet diorroet al lizherenneg vramiek en India tro-dro d'ar bloavezh 500 a-raok J.-K. Implijet e veze ar skritur brahmek evit skrivañ ar sañskriteg hag ar prakriteg. Diwar stummoù lizherennoù ar skritur bramek e oa bet diorroet tro-dro da 40 lizherenneg all implijet gwechall ha hiziv c'hoazh en India dreist-holl, met ivez er broioù war he zro, en o zouez ar skritur devanagari, al lizherenneg panjabek, al lizherenneg goudjaratek, al lizherenneg vanglaek (bengali), al lizherenneg oriyek met ivez al lizherennegoù kmerek, taiek ha tibetek.\nAdtapet diwar « https://br.wikipedia.org/w/index.php?title=Lizherenneg_vramiek&oldid=1652204 »\nKemmoù diwezhañ degaset d'ar bajenn-mañ d'an 18 Gou 2015, da 06:17.


Accueil / Lec'h / Etrebroadel / Luksembourg: referendomoù e-leizh !\nMaxime TOUZE 8 June 2015\nEstreget e Breizh e oa votadegoù d’ar 7 a viz Even, al Luksembourgiz a vote evit tri referendom ofisiel war un dro. Lâret eo bet «ket» d’an tri-se, hag uhel ar feur evit pep hini ouzhpenn. Digeriñ ar vot d’an estrañjourien, aotreañ ar vot adalek c’hwezek vloaz ha bevenniñ an niver a vloavezhioù er galloud evit ar vinistred, sed aze ar pezh a oa bet goulennet.\nXavier Bettel Ministr Kentañ Luksembourg, ur frankizour, en doa c’hoant d’ober eus e vro unan vodern. Soñjet en doa e vefe un dra vat ar cheñchamantoù bet kinniget d’ar bobl evit gwellaat skeudenn ar vro, unan hengounel-kenañ. Ar vot a zo ur redi e Luksembourg neuze e oa bet dilennerien ar 105 kumun o votiñ d’ar Sul 7 a viz Even evit an tri goulenn. Setu an disoc’hoù, holl negativel:\n– digeriñ ar vot diret d’an estrañjourien o chom abaoe dek vloaz d’an nebeutañ er vro: 21,98% a-du.\n– aotreañ ar re etre c’hwezek ha triwec’h vloaz da votiñ en un doare diret: 19,13% a-du.\n– bevenniñ ar respetoù ministr a zek vloavezh: 30,07% a-du.\nAr sontadegoù n’int ket en o bleud er mare-mañ, eno ivez e oa bet faziet an holl, stok-ha-stok e oa evit pep goulenn herveze. Ur gwir c’hwitadenn evit ar gouarnamant hag ar c’hengevreadur (ar sokialourien, ar re c’hlas hag ar frankizourien) hag o doa pedet an dud da votiñ a-du evit ar goulennoù-se.\nDre vras o deus aon al Luksembourgiz e vefe kollet tamm-ha-tamm o identelezh. War-dro 40% eus an dud o chom er vro a zo eus an estrenvro. Ur vinorelezh vras a zo, hini ar Bortugaliz, tro-dro 100 000 den. Evit kalz tud e Luksembourg ez eus div gumuniezh e-barzh ar vro, ar vroidi hag an estrañjourien. Lod a zo o chom abaoe ouzhpenn ugent vloaz ha n’o deus ket desket yezh ar vro, ne reont ket kalz a strivoù evit kemer perzh er gevredigezh, estreget labourat. N’eus nemet ul lodenn bihan-tout eus an estrañjourien a zesk al luksembourgeg, unan eus an teir yezh ofisiel. Ar yezh daremprediñ boas eo al luksembourgeg evit ar vroidi hag aon o deus rak ar fed e vefe kollet an dra-se. Er vuhez pemdeziek dija e vez klevet muioc’h-mui a c’halleg pe alamaneg. Met er vuhez politikel e vez komzet dre ret luksembourgeg e Kambr ar Gannaded. Ar c’hazetennoù a zo e luksembourgeg c’hoazh. Ar vugale e skolioù-mamm hag er skolioù kentañ derez a zesk luksembourgeg dre ret, memes ar re n’o deus ket ar vroadelezh. Dre ar vugale-se e vez broudet an dud deuet da zeskiñ yezh ar vro evit kompren o bugale. Kudennoù diaes da zirouestlañ. Met gallout a reer reiñ gourc’hemennoù d’ar gouarnamant luksembourgat evit goulenn savboent ar bobl war goulennoù ken a-bouez, diazez an demokratelezh.\nUr pevare goulenn a oa bet raktreset gant gouarnamant Xavier Bettel. Hag-eñ e oa ret mirout er vonreizh ar mellad hag a lâr eo ur redi evit ar gouarnamant paeañ gopr al leaned. Ar Vonreizh a vo cheñchet a-benn ar bloaz a zeu ha ne vo ket mui meneg ebet eus n’eus forzh peseurt relijion e-barzh. Ur referendom all a vo just a-walc’h evit asantiñ ar vonreizh nevez pe get a-benn bloaz. Un hanter eus an dud na oa ket kontant e oa bet dilamet ar goulenn-se memes ma vefe 61% eus al Luksembourgiz a-du gant ar fed ne baefe ket ar Stad gopr al leaned. Gwelet e vez neuze e plij d’an dud kaout ar gwir da vouezhiañ !\nShare the post "Luksembourg: referendomoù e-leizh !"


Buhez ar Zent. page 543. Encyclopédie Marikavel.\nN'ho peus ket nemet tôlet plê ouz ar c'hi bihan en hichen e vestr, pa ve heman o tïbri e bred ? Ne finv ket al loenig, aketus mac'h eo da zellet ha ne goueo tamm evitan war an douar. Pavo bet tôlet d'ezan askorn pe greun, neuze e lavaro trugare gant e lost ha, goude bezan paket e c'hinaouad, e teuio adarre, war e azeik. da c'hortoz eur begad-all. A-wechou zoken e harzo, 'vit rei da intent n'e ket c'hoaz torret e naon.\nEvel ar c'hi bihan gant e vestr, eman an den gant e Grouer, bepred o c'hedal pegouls e koueo, eus e zorn, peadra d'ezan da zibri ha da evan. Glevet ket an dud, forz pe mare eus ar bla en en em gaver :\n— Daoust ha ne deuio ket eur banne glao 'vit an éd, al legumaj ! — Bolonte Doue e teufe daou pe dri devez heol tomm !\nBepred eman an den, e lagad warzu Doue, o c'hervel anean da bleal gantan. A-wechou, avat, ne oar net lavaret trugare war-lerc'h.\nA-wechou, elec'h trugare, eo malloz a deu eus e c'henou. Petra rafec'h-hu d'ho ki, ma teufe da gregi ennoc'h goude ho pefe roët d'ezan e damm boed ? Tapout ar shourje gantan ha, marteze, laliat ar gorden en e c'houg.\nHa ni eta, krouadurien kalz disteroc'h en kenver Doue eget n'eo eur c'hi en kenver e vestr, gwasat tôliou a dleje kouezan warnomp, mar rentfe Doue d'imp droug evit droug ?\nSetu an eost o tarevi er parkou. Al labourer a skub e c'hrignol, evit digemer an danve bara kinniget d'ezan ha d'e diegez, abeurz e Dad pehini zo en nenv. An dud a zav beure mat da vont d'ar park da droc'han, d'al leur da dornan. Evel bannou aour an heol o kouezan eus an oablou hag o tomman ar bed, madelez ha, harante Doue a 'n em zishouez d'an den 'barz ar greun alaouret disharget war e leur; hogen, petra respont heman ? Klevet ar gôz 'barz ar parkou, war al leuriou : ar c'hi, leun e gof, a dant e vestr, evel pa vefe e blijadur.\nAr zul, an den a labouro kazi 'vel d'ar pemde; war ar pemde, ar pedennou, war digare zo prez, a vo dilezet beure ha noz..,.. Ha koulzkoude, ar c'harr a deu d'ar gêr leun, ken e horjel hag e wigour, dre an henchou, dindan e vec'h pounner; ar zac'h ne baouez da gas ed d'ar c'hrignol. Diouz an ne e koue bennoz; diouz an douar e sav dizanaoudegez ha malloz.....\nMar domp kristenien, bezomp war evez da zantelât miz eost, kouls ha muioc'h 'vit ar miziu all, o tremen, da vihanan, hep terri gourc'hemennou Doue hag o ninnig d'ezan poan ha labour.\nMiz eost a zigas da zonj d'imp eus fin ar bed, pa dastumo Doue e winiz en e c'hrignol ha pa stlapo an drouk-louzou en tan an ifern. Greomp diouz bezan laket en arc'h gant ar gwiniz mat.


Fabrice Hyber - Wikipedia\nFabrice Hyber, (anv gwir : Fabrice Hybert, bet ganet e Luçon e 1961) a zo un arzour brudet er bed a-bezh. E skol arzoù-kaer Naoned en deus studiet. Tost da ugent vloaz zo eo brudet e bed an arzoù. Liesseurt eo e oberenn hag an danvezioù implijet gantañ. Evit a sell ouzh e zoare da labourat e c'haller menegiñ ar berniañ, ar strujañ hag an hironiñ. War meur a dachenn e aoz e oberennoù : tresañ, livañ, kizellañ, staliadurioù, video, hag ivez bed ar c'henwerzh ha hini an embregerezhioù. Teknikoù ha danvezioù ne vezont ket implijet e bed an arzoù a vez implijet gantañ ivez. E 1994 en deus krouet UR (Unlimited Responsibility), un aozadur e bal aozañ liammoù etre bed an arzoù ha hini an embregerezhioù.\nD'an 10 a viz Mae 2007 ez eus bet aozet ul lid-digor evit e oberenn Le Cri, L'Ecrit e liorzh al Luxembourg e Pariz. An oberenn a zo anezhi tri mell ur chadenn, an hini kentañ plantet en douar oc'h aroueziñ gwrizioù mab-den, hag an trede hini o tigeriñ war-du an oabl.\nRann eus ar feunteun anvet 69 Man\nLec'hienn Fabrice Hyber\nAdtapet diwar « https://br.wikipedia.org/w/index.php?title=Fabrice_Hyber&oldid=1834381 »\nKemmoù diwezhañ degaset d'ar bajenn-mañ d'an 22 Ebr 2019, da 19:02.


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Gerry Adams) (KildareStreet.com)\nResults 1-20 of 834,322 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Gerry Adams)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Gerry Adams)


c'helli - Wikeriadur\nEus gelli gant ur c'hemmadur dre vlotaat (g > c'h)\ndre vlotaat c'helli\nFurm kemmet ar verb gellout en eil gour unan an amzer-da-zont, en doare-disklêriañ\na) « Gra din ar muia poan a c'helli, ha desk ne d-euz netra hag a ve ker mad d'an hini a gar Jezus-Krist evel ma 'z eo gouzanv ha kaout poan dre garantez out-han. » — (Sant Liguori, troet gant Gabriel Milin, Penaos karet Jezus-Krist, Brest, 1900, p. 182.)\na) — [...]. Gant aon na c'hellfes ket dont a-benn da-unan eus ar gavadenn, e c'helli kemer ali digant furnez ar re all, [...]. — (Ivon Krog, Eur Zac'had Marvailhou, Buhez Breiz, Kemper, 1924, p. 20.)\nb) — Te 'oar, Yann, diwall mat da vioc'h, emezan ; rak, mar pakan anezi c'hoaz war va zraou, ne vo ket kosoc'h ha, diwar an taol-ze, e c'helli kas anezi da farda sklipou ! — (Ivon Krog, Eur Zac'had Marvailhou, Buhez Breiz, Kemper, 1924, p. 55.)\na) — Daoust, eme an Toli d'ar Yaïg, penaos e c'hell Per ar C'hrafer gounit pep taol er c'hiz-ze ? Esaomp eun taol all c'hoaz. Taol evez, Yaïg, gwella ma c'helli ; me ivez ne lakin ket va daoulagad em godell. — (Lan Inizan, Toull al Lakez, Brest-Kemper, 1878, Kemper, 1930, p. 21.)\nb) — « [...] ; rak se 'ta gra bremañ da bak, kentañ ma c'helli ; [...]. » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 64.)\nch) « [...], ha flour anezhañ gwellañ ma c'helli, evit klevout gantañ e pelec'h emañ e nerzh. » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 141.)\n↑ Skrivet 'helli a-wechoù.\nAdtapet diwar « https://br.wiktionary.org/w/index.php?title=c%27helli&oldid=255067 »\nDernière modification le 4 Gen 2018, à 09:22\nKemmoù diwezhañ degaset d'ar bajenn-mañ d'an 4 Gen 2018, da 09:22.


Pajenn:Instructioneu santel ar er gurionnéeu principal ag er religion, 1790.djvu/78 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/78\nanfin ol er-ré e gar quemènd er vuhé-men, ma carehènt chom perpet ar en doar : er sort-tud-ce n’en dint quet tost de garein Doué drès quemènt-tra-zou ol, mui eit ou madeu hac ou buhé, na de verhuel quêntoh eit en offancein.\nOl en dud-ce-zou, hemb chongeal, enemisèt dehai ou hunan, hac é clasq ou bonheur ér mæz a Zoué, ne gavant meit ou malheur. Rac hur Salvér e lar demb én é Aviél : Ne ouniér Ranteleah en Nean meit dré forh palforcein er goal inclinationeu.\nAg er Garanté doh en Nessan.\nJesus-Chrouist e zésq demb penaus eit bout salvét, n’hun nès meid un dra d’obér, carein hun Nessan èl-omb hun hunan : ha S. Paul e lar penaus en accomplissemand ag el Lezèn e gonsist ér Garanté ; hac, en hani e gar e Nessan èl ma faut, e accompliss ol el Lezèn. S. Yehàn ne laqua quet a zifferance itré carein Doué ha carein en Nessan. Receuét hun nès guet Doué er Ourhæmèn-men, é-m’ean : En hani e gar Doué, e zeli ehue carein é Nessan. 'N’en dai quet memb possibl carein Doué drès peb-tra, hemb carein hun Nessan. Rac, é-mé S. Yehàn, Mar dès unan~benac e lar é car Doué, durand ne gar quet é Nessan, henneh-zou ur gueuyad. Jesus-Chrouist e lar é ma doh en accomplissemand ag er Ourhæmèn-ze é tifforhér er Grechénion vat doh er-ré fal. Rac dré-ze é vou hanàuét ha ni-zou ag é Zisciplèt, mar hum garamb en eil-éguilé. Obligét-vér d’accomplissein\nAdtapet diwar « https://br.wikisource.org/w/index.php?title=Pajenn:Instructioneu_santel_ar_er_gurionnéeu_principal_ag_er_religion,_1790.djvu/78&oldid=129171 »


Kêr Karaez - Gerig ar maer\nRoll ar Maer\nRentaoù-kont ar c'huzul-kêr\nDegemer Karaez> An ti-kêr ha c'hwi> Ar c'huzul-kêr> Ur ger gant ar Maer\nUr ger gant ar Maer\nE Karaez, ur gêr a zo lusk enni, ez eus ouzhpenn 200 a gevredigezhioù, e-leizh a aveadurioù servijoù evit an dud, 250 a embregerezhioù, a stalioù-kenwerzh hag a servijoù, ur festival brudet er bed a-bezh. Gant-se e c’hall hor c’humun bezañ laouen o welet ar vuhez hag ar birvilh a zo er vro.\nHor c’hêr 8200 annezad, ha hi tamolodet e kalon Breizh, a c’haller tizhout dindan un eurvezh pa zeuer eus kêrioù pennañ Breizh, evel Brest, Kemper, an Oriant pe Sant-Brieg. Lec’hiet-dispar eo e-keñver douaroniezh hag anat eo he zuioù mat a-fet endro bevañ.\nUr gêr a c’hall talvezout da framm da Vro Kornôg Kreiz-Breizh\nKaraez, kêr-benn ar Poc’hêr, zo ganti aveadurioù sport, sevenadurel, touristel ha servijoù stank e deroù an 21vet kantved : stad atleterezh, kreizenn c’hoarioù dour, div sal evit an holl sportoù, un Ti ar c’hoarioù ampartiz, ur golf, div greizenn varc’hegezh, un ti ar servijoù publik, ur sal liezimplij, anvet « ar C’hoc’hu », un Ti ar Vro, ur sal-abadennoù gant 220 plas azezet (ar Cinédix), ur greizenn sevenadur ha kendalc’hioù, anvet « Leurenn Glenmor », un Ti ar Vugale, anezhañ un ti modern hag akomod, hep ankounac’haat ur pennospital, ennañ ur servij trummadoù hag ur gwiliouderezh.\nWar dachenn an armerzh, gennad ar gounezvouederezh zo unan eus an implijerien bennañ er c’horn-bro. Karaez, kalonenn armerzhel Kreiz-Breizh, a ginnig d’an embregerezhioù ul lec’h strategel, dindan un eurvezh diouzh an tolpadoù kêrioù a zo e kornôg Breizh. Ur pol frammañ un diazad labour 110 000 annezad eo kêr, hag enni ez eus aveadurioù kenwerzhel stank ha ne baouez ket an niver anezho da greskiñ.\nGant Gouel an Erer Kozh, a vez aozet bep hañv abaoe 1992, eo anavezet Karaez e Frañs hag en Europa. Bodet e vez ouzhpenn 240 000 den ennañ e-pad pevar devezh. Brasañ festival muzikoù Europa eo eta. Emgavioù all a vez aozet e kêr bep bloaz : Gouel al levrioù e miz Here, ur vodadeg vras a vagadoù ha kelc’hioù keltiek d’ar 14 a viz Gouere e kreiz-kêr, ha kement zo.\nE-kreiz ar vro emañ Karaez, ur splet hollbouezus evit an amzer-da-zont\nKreskiñ a ra Karaez ha c’hoant he deus da dennañ splet eus al lec’h kreiz m’emañ, dre ziorren an takadoù amerzhel asambles gant Poc’hêr kumuniezh. Embregerezhioù a-leizh o deus dibabet en em ziazezañ er gumun, en o zouez OCP ha, n’eus ket pell, raktres ul labouradeg laezh poultr evit ar vugale, a vo digoret e Kergorvo e 2016, gant ar stroll sinaat ramzel Synutra. Bezañ el lec’h kreiz zo ivez ur c’heflusker evit kreizenn ar c’hendalc’hioù, e-kichen al Leurenn Glenmor, dezhi ur gorread hollek a 2000 m2. Ur greizenn eus ar c’hentañ eo, ha mont a ra da glokaat mat an aveadurioù zo anezho e-kichen pe e kreiz-kêr. An aveadur-se zo e-barzh ur raktres brasoc’h evit sevel un teknopol armerzhel ha sevenadurel en takad a-bezh en em astenn er gevred d’ar gumun. Eno e vez aozet Gouel an Ere Kozh,. Ar pal eo bodañ an aveadurioù zo anezho pe ar re a vo savet en dazont evit sevel ur gwir bol touristerezh, dezhañ ur vent rannvroel. Ti an Douristed Karaez ha hini an Uhelgoad, bet kendeuzet nevez zo, a gemer perzh el lusk-se a roer d’an touristerezh.\nA-hed hec’h istor pinvidik, e-pad ouzhpenn daou vil bloaz, eo kresket Karaez p’he deus gouezet lakaat en a-raok al lec’h kreiz m’emañ. Karaez, bet Vorgium en henamzer ha deuet da vezañ Carafes da c’houde er Grennamzer, zo e-barzh hec’h anv alc’hwezioù hec’h amzer-da-zont : c’hoari penn-da-benn e roll kêr-benn, leurenn-dro evit ur vro a-bezh. Karaez, a zo war un dro kroashent ha lec’h emgavioù, a zle ivez bezañ ur c’hroashent mennozhioù ha nevezadennoù ha gouzout reiñ ha degemer, emdreiñ etre hengoun ha modernelezh.\nGant al lec’hienn Genrouedad-mañ, ur gwir vengleuz titouroù, e tiskouezer pegen bev-birvidik eo ar vuhez e Karaez ha pegen paot eo an traoù enni. Emichañs e vo diouzh ho c’hoantoù.\nPrezidant Poc’hêr kumuniezh


63 062 bennad emeur o sevel bremañ e rann vrezhonek an holloueziadur.\nPennad ar miz\nWiera Gran (1916 -2007), pe Weronika Grynberg, ganet e Rusia, a oa ur ganerez polonat yuzev. E-pad an Eil brezel-bed e kane an tango e ghetto Varsovia, en ostaleri Sztuka. Meur a bladenn he deus graet gant an anvioù Sylvia Green, Wiera Green.\nGanti e sone ar bianoourez Janina Pruszycka.\nTamallet e voe dezhi, e 1945, gant an aktour Jonas Turkow hag ar politikour Adolf Berman, labourat evit ar Gestapo e-barzh ghetto Varsovia hag er-maez, en Hotel Polski. Prosez a voe e 1947 dirak ar Sąd Obywatelski przy Centralnym Komitecie Żydów Polskich ("Lez Keodedourien Poellgor kreiz Yuzevien Polonia"), barnet e voe e 1949 ha lezet da vont dre ziouer a brouennoù.\nGoude ur pennad en Israel e teuas da chom da Bariz. E 1980 ec'h embannas ul levr, Sztafeta Oszczerców, ma kont penaos e oa c'hoarvezet an traoù, hervezi, ha ma lavar eo Jonas Turkow a genlaboure gant ar Gestapo. E Pariz e varvas e 2007.\nDoare ar 24 a viz Gwengolo 2017 ha Keleier ar vro.\n19 a viz Gwengolo : kren-douar bras e-kreiz Mec'hiko, 7,1 e ventelezh war skeuliad Richter.\n15 a viz Gwengolo : ouzhpenn 30 den zo gloazet gant un darzhadenn e metro Londrez.\n13 a viz Gwengolo : gant lez-varn Kemper eo bet embannet he barnadenn en afer ar bugelig Fañch Bernard : difennet eo skrivañ an anv-bihan Fañch, rak degemer an dildenn en anv-se a yafe a-enep unded Bro-C'hall, gouez d'ar varnerien.\n13 a viz Gwengolo : gant ar Poellgor Olimpek Etrebroadel eo choazet Pariz evit aozañ C'hoarioù Olimpek 2024.\n11 a viz Gwengolo : tolpadeg vras a dud e Barcelona da c'houlenn dizalc'hiezh Katalonia ha savidigezh ur Republik Katalan.\n10 a viz Gwengolo : gant Christopher Froome eo gounezet Tro Spagn (La Vuelta a España).\n8 a viz Gwengolo : ouzhpenn 90 den zo lazhet gant ur c'hren-douar e kreisteiz Mec'hiko.\n6 a viz Gwengolo : gant Parlamant Kumuniezh Emren Katalonia (skeudenn) eo aprouet al lezenn da ober ur referendom war dizalc'hiezh ar vro d'ar 1añ a viz Here.\n5 a viz Gwengolo : dirollañ a ra ar gorventenn Irma war an Antilhez.\n1añ a viz Gwengolo : gant Lez Uhelañ Kenya eo nullet disoc'h dilennadeg ar prezidant Uhuru Kenyatta a oa bet e deroù miz Eost.\n31 a viz Eost : ouzhpenn 3000 den zo bet lazhet er sizhunvezhioù tremenet en India, Bangladesh ha Nepal abalamour d'an dour-beuz dleet da c'hlaveier ar monson.\nKeleier ar Wiki\nWar gresk e talc’h ar Wikipedia brezhonek da vont, ha tremen 63 000 pennad zo bremañ. Er 74vet renk emaomp atav e-touez ar raktresoù Wikipedia , evit an niver a bennadoù, etre ar piemonteg hag ar belaruseg. Evit gouzout hiroc'h : An Deizlevr.\nE renkadur an holloueziadurioù hervez danvez ar pennadoù emaomp atav en 78vet plas , etre an pandjabeg hag ar c'hurdeg sorani. Ne labouromp ket a-walc'h da wellaat ar pennadoù a zo bet boulc'het, hag un toullad pennadoù diazez a vank c’hoazh d’hor Wiki-ni , evel buhezegezh pe lipid ha meur a hini all c'hoazh. Taolit ur sell ouzh roll ar pennadoù a ra diouer d’ar Wiki-mañ. Gallout a ra pep hini ac’hanomp klask sevel ar pennadoù a vank dimp. Mankout a ra dimp ivez pennadoù hir (n'hon eus nemet 24 evit ar mare).\nAdtapet diwar « http://br.wiki.hancel.net/w/index.php?title=Degemer&oldid=1770769 »\nKemmoù diwezhañ degaset d'ar bajenn-mañ d'an 24 Gwe 2017, da 13:26.


Mirdi Arz hag Istor - Bretagne Musées\nMirdi Arz hag Istor\nEthnologie - Histoire - Archéologie\nDigor eus ar Meurzh d’ar Sadorn eus 10e ak da 6e gk (serr bep Lun)\nSerr e vez ar palieroù-pad eus 12e da 1e30 gk.\nDigor d’ar Sul ha d’an deizioù-gouel eus 2e da 6e gk, nemet d’ar 1añ a viz Genver, d’ar 1añ a viz Mae, d’ar 1añ a viz Du ha d’ar 25 a viz Kerzu.\n©Dominique Morin, Ville de Saint-Brieuc\nStudiañ liesseurted hag emdroadur ar sevenadurioù diwar ar maez pe e kêr, eus hon hendadoù pellañ d’an deiz hiziv, klask gouzout hiroc’h diwar-benn ar skeudennoù a grouer hag a zalc’her soñj anezho : setu aze ar c’hefridioù a sevener er mirdi. Eus taolennoù Perrin da blankennoù Lalaisse, dre al levrioù kentañ evit heñchañ an douristed, eus poltredoù Bailly d’ar bruderezh a vremañ, an hentad a gont penaos eo bet savet ar skeudennaoueg-mañ, louc’het en hon daoulagad.\nE dastumadoù ar mirdi e weler ivez ar bed ma oa bet krouet ar skeudennoù-se, hini ar c’humuniezhoù tud a vor, labourerien-douar, artizaned pe kenwerzherien. Diskuliet e vez gant traezoù kavet abalamour d’an arkeologiezh dindanvor, gant sternioù gwiader, binvioù, tresadennoù, feilhañsoù ha maketennoù.\nDre e ziskouezadegoù dibad hag e gevelerezh gant ar gevredigezh Lin ha Kanab e Breizh, ar festival Art Rock, pe Dalc’had rannvroel an arz a vremañ e Breizh, e c’haller ober ur « c’hammed a-gostez » hag a ro ur sell nevez-flamm deomp.


William Tecumseh Sherman - Wikipedia\nWilliam Tecumseh Sherman (Lancaster, Ohio,8 a viz C'hwevrer 1820 – New York, 14 a viz C'hwevrer 1891) a oa un ofisour, un nevidour, ur c'helenner hag ur skrivagner stadunanat.\nThe Peacemakers (1868)\nGeorge P. A. Healy, c. 1868\nWar an tu kleiz emañ Sherman\nServijet en doa evel jeneral en Union Army e-pad Brezel diabarzh Stadoù-Unanet Amerika (1861–65). Anzavet e oa bet d'ar mare-se e oa mailh war ar strategiezhoù milourel kement evit e spered didruez a-enep ar Su. Evit trec'hiñ ne oa ket direnket Sherman gant distrujañ douaroù ha frammadurioù Stadoù Kengevreet Amerika. Tamallet ez eus bet dezhañ implij strategiezh an "douar devet".\nHervez an istorour milourel saoz B. H. Liddell Hart, William Tecumseh Sherman a oa the first modern general, "ar c'hentañ jeneral arnevez". Brudet e oa evel un den a gave mat an alkol, hogen n'eo ket sklaer daoust ha mezvier e oa.\nBrudet eo bet ar frazenn-se gant Sherman: There is many a boy here today who looks on war as all glory, but, boys, it is all hell. Soñjet e oa gant an dud e plije dezhañ ar brezel, e oa ur marc'h-brezel anezhañ, met a-benn ar fin e oa heuget gant an distrujoù hag ar marvioù.\nAdtapet diwar « https://br.wikipedia.org/w/index.php?title=William_Tecumseh_Sherman&oldid=1741571 »\nDernière modification le 4 Meu 2017, à 10:15\nKemmoù diwezhañ degaset d'ar bajenn-mañ d'an 4 Meu 2017, da 10:15.


er-maez - Wikeriadur\nSavet diwar an araogenn mesket er hag an anv-kadarn maez.\nEn diavaez (diwar-benn al lec'hioù, an traoù kloz).\nchom er-maez, dont er-maez, mont er-maez\nLod a iea d'ar gear da gaout ho zud, ha lod-all a iea, evel bleizi, da loja er meaz etouez al lann pe ekreiz ar c'hoajou.... — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 11.)\nDaoust hag adarre e oant an eil e divrec'h egile, ha me er-maez, a-gostez, estrenez ? — (Pêr Denez, Glas evel daoulagad c'hlas na oant ket ma re, Al Liamm, 1979, p. 96.)\nBezañ er-maez : bezañ en diavaez eus ul lec'h\nSevel en e goazez a reas Harry, e selloù o parañ war an nor. Unan bennak a oa er-maez, o stekiñ outi. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 52.)\n(dre skeudenn-lavar) Chom er-maez : kaout lamm, bezañ korbellet\nDont er-maez : mont en diavaez eus ul lec'h\nKrial a rejont war an hini a yoa e-barzh en ur lavaret dezhañ dont er-maez da evañ ur banne ganto, [...]. — (Lan Inizan, Emgann Kergidu 1, Brest, 1877, eil emb. Al Liamm 1977, p. 31.)\nPa voe peurwisket gantañ e zilhad e teuas er-maez, en trepas, hag alese d'ar gegin. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 24.)\nKas er-maez : kas en diavaez eus ul lec'h\nMont er-maez : mont en diavaez eus ul lec'h\nPak da c'houzoug ervat pa'z i er-maez. — (Jules Gros, Le trésor du breton parlé Deuxième Partie, 1970, p. 391.)\nEr-maez! — (Jules Gros, Le trésor du breton parlé Troisième Partie, 1974, p. 241.)\ner-maez da : en donvor da\ngalleg : à l'extérieur (fr) , au dehors (fr) , dehors (fr) , en dehors (fr)\nAdtapet diwar « https://br.wiktionary.org/w/index.php?title=er-maez&oldid=315636 »\nDernière modification le 28 Mae 2021, à 11:52\nKemmoù diwezhañ degaset d'ar bajenn-mañ d'an 28 Mae 2021, da 11:52.


Pajenn:Morvan - Kenteliou hag istoriou a skuer vad evit ar Vretoned, 1889.djvu/433 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/433\ndezo, a varvaz ive. Eun niz dezan a heritas eus he zanvez. O veza cavet etouez paperiou he eontr eur paper a verke en doa prestet pemp cant scoet d’al labourer ma on eus comzet anezan, an intanvez a voue galvet da renta cont a gementse. Mari a zisclerias dirag heritour Blez ha dirag ar barner ne dlie nemet daou c’hant lur var ar pemp cant scoet-ze, hag e devoa eur c’haier da ziskuez eleac’h ma voa merket an dra-ze gant Blez he unan.\nMes pa zeas da glasc he c’haier, n’her c’havas ket. Caer e devoue furchal, chench penn evit penn da gement a voa en he zi, ne gave caier ebet. Roet oue dizi eun derveziou bennag evit clasc c’hoas pissoc’h, mes ne gavas netra. Heritour Blez hag ar barner o velet kementse, a gredas e devoa clasket ho zrompla. Kemeret a rejont caz outhi, hag e voue condaonet da velet guerza he zi hag he zamic douar evit paea he dle, ha goudeze da vont gant he map eleac’h ma carje, da lavaret eo, var an douar noaz.\nMe ho lez da zonjal pebez anken ha pebez calonad evit an intanvez paour ! Evel ma zoa Mari Argoat hag he fried, pa edo beo, tud honest bras ha caret gant ho amezeien, meur a hini a lavare penaus e tlie beza guir ar pez a lavare an intanvez, ha penauz heritour Blez a voa criz ha disleal Ar brud-ze a ieas beteg hema. Cridi a reas oa hi a lakea ar brud-ze da redec, hag en em hastas c’hoas muioc’h da lacat guerz varnizi.\nDerc’hent ar verzidigez, da noz, edo ar vam geaz hag he mab ho daou en ti. O sonjal e rancje antronoz mont er meaz eus an ti-ze ep gouzout peleac’h mont, o sonjal petra deuje da veza gant ar potric paour-ze n’en devoa c’hoas nemet pemp pe c’huec’h vloas, ne alle ket miret da vouela, hag ar bugel o velet daelou he vam, a vouele ive.\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/433&oldid=162631 »\nKemmoù diwezhañ degaset d'ar bajenn-mañ d'an 22 Mae 2020, da 10:10.


Oxmo Puccino er C’harène + lodenn gentañ : Cabadzi (08/03/2013) | Korn an dudi\nOxmo Puccino er C’harène + lodenn gentañ : Cabadzi (08/03/2013)\nPosted: 16 Meurzh 2013 in Sonadegoù\nTikedennoù:Cabadzi, La Carène, Oxmo Puccino, rap, rap gall\nDibaoe bloavezhioù e plij din kalz Oxmo Puccino ha selaou ouzh unan eus e bladennoù ur wech an amzer. Pa ‘m eus gwelet e oa da zont da Vrest ‘m eus tapet ma flas raktal.\nMat ‘m eus graet rak dreist e oa sonadeg Oxmo met dizoloet ‘m eus ivez ur strollad dreist a rae al lodenn gentañ : Cabadzi. Krogomp ganto neuze.\n4 den a bign war al leurenn, 4 den « normal », ha n’o deus ket tamm ebet liv ar rap war o dilhad. Ur rapour/kaner, ur plac’h gant he gourebed hag o kanañ flour ivez, ur beatmaker barrek gant an MPC ha barrekoc’h c’hoazh war an human beat box (ha gouest da seniñ gant an ukulele ivez!), hag ul liessoner gitar/trompilh/tuba…\nPlijet en deus din diouzhtu o sort hip-hop hiron ha dibar. Ar sonerezh ‘m eus kavet dreist hag ar pozioù dedennus-tre. Ouzhpenn-se e kasont un dra bennak da vat war al leurenn, un dra kreñv a-walc’h (ar c’hroc’hen gwazi o deus roet din war tonioù-zo). Aliañ a ran deoc’h groñs dizoloiñ ar strollad hag o albomoù (daou evit poent). Sed aze dija un nebeut tonioù, da gaout un tañva.\nN’eo ket tout, met evit gwelet Oxmo Puccino e oan deuet memestra.\nOxmo a zo un den a gont e bed ar rap e galleg. Kroget eo da rapiñ e penn-kentañ ar bloavezhioù 1990 met an ton en deus roet brud dezhañ, Mama Lova, gant DJ Kheops, a zo eus 1998.\nC’hwec’h albom a zo, holl mat-kenañ, e lec’h ma rap Oxmo war a bep seurt sujedoù. N’eo ket eñ paotr ar gerioù gros hag ar feulster : tra’bet da welet gant ar gangsta rap. An testennoù a zo barzhoniel-tre, ha dous a-walc’h peurliesañ, war traoù ar vuhez dreist-holl. Plikout a ra dezhañ kalz ar sonerezh gall hengouneloc’h ha lesanvet eo bet le « Black Jacques Brel ».\nAr sonerezh a zo dous ivez, liv an jazz warni alies.\nN’on ket bet dipitet tamm ebet gant ar sonadeg. Dreist e oa Oxmo, a vez santet laouen-tre d’eus ar pezh en deus ar chañs d’ober ha fier d’eus e arvesterien. Tro-dro dezhañ, sonerien eus ar re varrekañ ouzh ar piano, ar gitar, ar gitar-boud, an taboulinoù…\nEvel-just, pa krog un arzour da gaout un toullad kanaouennoù, ne c’hall ket ober an holl dindan ur sonadeg, setu on bet dipitet un disterig da vezañ chomet hep klevet tonioù-zo a blij din kalz, evel Mama Lova pe La danse couchée.\nAn tonioù en deus kanet a zeue d’eus an holl albomoù.\nUn nebeut tonioù d’eus ar re gentañ, Opéra Puccino (1998), gant L’enfant seul da skouer, pe d’eus L’amour est mort (2001), gant J’ai mal au mic da skouer, betek an hini diwezhañ.\nTonioù ma fladenn karetañ (L’arme de Paix, 2009) a oa ivez, evel Soleil du nord pe 365 jours.\nKalz tonioù kanet digwener paseet a oa tennet d’eus ar bladenn diwezhañ, Roi sans carosse (2012), pladenn en deus roet an tu da Oxmo da c’hounez ur « Victoire de la musique » ar bloaz-mañ, hini ar rummad « musiques urbaines » (ya, iskis, diaes eo da dud zo lâret ar gêr rap sur ‘walc’h). Tonioù evel Le sucre pimenté, lec’h m’eo bet lakaet an holl da gemer perzh, pe c’hoazh Pam-Pa-Nam.\nAn adgalv kentañ a zo bet hirik, gwell a se, gant nebeut tonioù evel L’enfant seul da skouer. Un eil adgalv omp deuet a-benn da gaout hag echuet eo brav ar sonadeg war Le cactus de Sibérie.\nMa plij deoc’h Oxmo, kit da welet anezhañ, talvezout a ra ar boan, sur !


Diforc'hioù etre adstummoù "Ivan Tyulenev" - Wikipedia\nDiforc'hioù etre adstummoù "Ivan Tyulenev"\nIvan Tyulenev (kemmañ)\nStumm eus an 21 Mae 2017 da 09:58\nStumm eus an 16 Mae 2017 da 15:43 (kemmañ)\nStumm eus an 21 Mae 2017 da 09:58 (kemmañ) (dizober)\n[[Restr:RUSMARKA-1979.jpg|thumb|Ivan Tyulenev enoret war un timbr soviedat e 1979.]]\n'''Ivan Tyulenev''' (Rusianeg: Ива́н Влади́мирович Тюле́нев), ganet d'an [[28 a viz Genver]] [] hagha aet da Anaonmarvet d'ar [[15 a viz Eost]] [], a oa un ofiser uhel soviedat, unan eus ar re gentañ a voe lakaet da [[jeneral (URSS)|jeneral]] el [[Arme Ruz|Lu Ruz]] e 1940.\n[[Restr:Художественные маркированные конверты 1984 года. Тюленев Иван Владимирович.jpg|thumb|Kartenn-bost soviedat bloavezh 1984.]]\nTyulenvevTyulenev a oa bet ganet en ur familh soudarded e gouarnamant Simbirsk (hiziv [[Oblast Oulyanovsk]]) trevadenn Shatrashany. Labouret en devoa een uzinoù hag evel pesketour war ar [[Mor Kaspia|mor Kaspian]] a-raok bezañ enroletenrollet e [[Lu Impalaeriezh Rusia]] er bloavezh 1913. E-pad ar [[Kentañ Brezel-bed|C'hentañ Brezel-bed]] e oa soudard er rejimant dragoned Kargopolsky e [[Królestwo Polskie|Kendalc'h Polonia]]. BezEnoret e voe enoret gant medalenn [[Urzh Sant Jorj]] evit e varregezh hahag e kalongalon en emgann.\nTyulenvev a emezelas el Lu Ruz dres goude ar [[Reveulzi Rusia 1917|Reveulzi]] e-pad [[Brezel diabarzh Rusia]] er [[1añKentañ lu marc'hegiezh (URSS)|1añ lu marc'hegiezh]]. Kemeret en devoa perzh ivez e flastradenn [[Emsavadeg Kronstadt]] ha goude-se e-pad arer [[Brezel Polonia-Soviet]]. E 1939 e oa penn an [[12vet arme URSS]] e-pad aloubadeg Polonia gant an nerzhioù lu soviedel. Lakaet e voe d'ar renk a jeneral eus al lu e 1940.\nPa voe kroget gant ar [[Talbenn ar Reter|Brezel GermanAlaman-Soviedel]] e 1941, e oa karget gant [[Distrikt Milourel Moskva]]. E-pad tri miz kentañ ar brezel, Tyulenev a oa penn uhel an [[Talbenn ar Su (URSS)|Talbenn ar Su]]. ▼\n▲Pa voe kroget gant ar [[Talbenn ar Reter|Brezel German-Soviedel]] e 1941, e oa karget gant [[Distrikt Milourel Moskva]]. E-pad tri miz kentañ ar brezel, Tyulenev a oa penn uhel an [[Talbenn Su (URSS)|Talbenn Su]].\nAdtapet diwar « https://br.wikipedia.org/wiki/Dibar:MobileDiff/1748983 »


67 061 pennad emeur o sevel bremañ e rann vrezhonek an holloueziadur.\nDoare an 21 a viz Eost 2019 ha Keleier ar vro.\n6 a viz Eost : tennet eo he statud emrenerezh digant stad Jammu ha Kachmir gant gouarnamant kreiz India.\n5 a viz Eost : marv ar skrivagnerez stadunanat Toni Morrison (skeudenn), d'an oad a 88 vloaz.\n28 a viz Gouere : gant ur marc'hhouarner eus Kolombia, Egan Bernal, ez a ar maout e Tro Bro-C'hall er bloaz-mañ.\n19 a viz Gouere : trec'h eo skipailh mell-droad Aljeria e Kib Afrikat ar Broadoù, a-enep skipailh Senegal.\n8 a viz Gouere : en Afrika ez eus sinet un emglev frankeskemm gant renerien holl stadoù ar c'hevandir war-bouez Eritrea ha Somaliland.\n7 a viz Gouere : e dilennadeg kannaded Gres ez a ar maout gant mirourien Kyriakos Mitsotakis.\n5 a viz Gouere : hiviziken eo berzet an niqab e savadurioù ar stad e Tunizia.\n3 a viz Gouere : un tourist zo lazhet ha meur a hini gloazet gant dislonkadenn menez-tan Stromboli en Italia.


Savenn liesarc'hwel bureveg - Wikipedia\nUr savenn liesarc'hwel vureveg a zo un ardivink niverel o kenstagañ ennañ meur a arc'hwel bureveg. A-wechoù e vez graet savenn kehentiñ anezhañ peogwir e testroll ennañ war-dro an holl arc'hwelioù rekis da gehentiñ dre deulioù e-barzh ur frammad bennak. E saozneg e vez graet gant MFP (MultiFonction Plate-form). Peurliesañ e vez kennasket an ardivink-se ouzh ur rouedad stlennegel da ginnig e arc'hwelioù da arverañ evit an holl staelioù labour.\nUr savenn liesarc'hwel vureveg\nAn arc'hwelioù kenstaget e-barzh ur savenn liesarc'hwel a zo, da heul :\n1 An arc'hwel luc'heilañ\n2 An arc'hwel moullañ\n3 An arc'hwel pelleilañ\n4 An arc'hwel dezrannañ\nAn arc'hwel luc'heilañAozañ\nPeurheñvel eo an arc'hwel-se ouzh hini ul luc'heilerez niverel. Nemet e vez tu bremañ kas an teulioù luc'heilet d'ur voest memor (hep moullañ anezhe diouzhtu neuze) hag a zo evit gwir ur kleurenn grouet war ar gantenn galet varc'het a-orin e-barzh an ardivink. Se a ro an tu da kadaviñ teulioù e c'hellimp moullañ pa vo ezhomm (paper talbennet, sturfollennoù da skouer) rag-eeun a-ziwar kantenn ar SLV.\nAn arc'hwel moullañAozañ\nPeurheñvel eo an arc'hwel moullañ ouzh hini ur voullerez.\nAn arc'hwel pelleilañAozañ\nPrenestr arc'hwel pelleilañ stur ur savenn liesarc'hwel\nGwell brizius e vez an arc'hwel-se e-barzh ar burevioù peogwir e vez roet gantañ muioc'h a c'halluster evit hini ur pelleiler klassel. Gant an darn vrasañ eus ar savennoù liesarc'hwel ez 'eus tu treuzkas ur pelleilenn rag-eeun adalek urzhiataerioù kennasket oute. Ar stur an 'ni eo a ro an tu d'hen ober dre ur prenestr kenstaget d'e getal arveriad.\nOuzhpenn, pa vez peurliesañ ur gantenn galet e-barzh an ardivinkoù-se, e vez moaien d'ober d'ar pelleilennoù resevet bezañ kadavet war ar gantenn e-lec'h bezañ moullet (d'ur voest foran pe d'unan gwarezet gant ur ger tremen). Gant un arload arbennik diazezet war ur stael labour e vez tu merañ ar pelleilennoù resevet goude bezañ kennasket ganti ouzh ar voest resev. Tu 'vez neuze o moullañ pe o lemel kuit pe c'hoazh o c'has en-dro d'un den dre ur postel da skouer.\nAn arc'hwel dezrannañAozañ\nImplijet e vez ar c'hwilerver evit an arc'hwel dezrannañ. Talvoudus eo da stlennekaat an teulioù paper da geweriañ anezhe war-lerc'h mod pe vod. Lies arveriadur a zo hervez ar pezh en deus c'hoant ober an arveriad ha lies mod da geweriañ an teulioù dezrannet : degas un elfenn d'un teul e-barzh ur meziant keweriañ testenn (ul luc'hskeudenn pe un dalbenn da skouer), ouzhpennañ teulioù e-barzh un diell war un dafariad pe e-barzh ur gleurenn war kantenn kalet ur stael labour ...\nDa zont a-benn da stlennekaat un teul gant ar c'hwilerver e vez arveret da skouer ar mod TWAIN (diazezet e vez evit gallout hen ober ur stur TWAIN war ar stael labour hag e vez er mod-se roet lañs d'an dezrannañ adalek ar stael). Gant ar mod TWAIN e vez tu diuzañ ul lodenn nemetken eus an teul da zezrannañ ha da gas d'ar stael oc'h ober a-raok ur ragdezrannañ.\nAr modoù all a servij dreist-holl da zegas teulioù a-bezh d'ur stael labour pe d'un dafariad. Gwazadurioù rouedad spesadel e vez implijet da dreuzkas an teul stlennekaet eus ar savenn liesarc'hwel d'ar stael stlenneg (evel ar gwazadurioù FTP pe SMB). Kefluniadurioù e ranker ober war ar savenn liesarc'hwel ha war ar stael paker evit lakaat ar modoù-se da dalvezout.\nAdtapet diwar « https://br.wikipedia.org/w/index.php?title=Savenn_liesarc%27hwel_bureveg&oldid=1466855 »\nDernière modification le 4 Ebr 2013, à 17:20


Ras yr Iaith - Wikipedia\nRas yr Iaith e 2014, e Castellnewydd Emlyn.\nRas yr Iaith (e brezhoneg : "redadeg ar yezh") zo ur redadeg hir, war droad, a-dreuz Kembre, aozet en hañv evit souten ar c'hembraeg. Savet eo bet war skouer redadegoù all evel ar Redadeg e Breizh pe Korrika en Euskadi.\nDisheñvelik eo avat diouzh ar redadegoù evit ar brezhoneg hag an euskareg, rak ne c'hoarvez nemet a-dammoù hag er c'hêrioù. Renet eo an traoù gant ur gevredigezh a zo bet savet a-ratozh, "Rhedadeg Cyf", harpet gant "Mentrau Iaith" Kembre ha gant tud a-youl-vat e pep korn-bro. Ouzhpenn brudañ ar yezh ha krouiñ liammoù etre ar gembraegerien e klasker ivez dastum arc'hant evit ar yezh ha mont a ra ar gwenneien gounezet evel-se da harpañ ar c'hembraeg er c'hornioù-bro m'eo tremenet ar redadeg.\nGraet e voe ar redadeg kentañ e Mezheven 2014 ha bep daou vloaz eo bet graet abaoe.\nRas yr Iaith (cy) (en)\nAdtapet diwar « https://br.wikipedia.org/w/index.php?title=Ras_yr_Iaith&oldid=1807761 »\nKemmoù diwezhañ degaset d'ar bajenn-mañ d'an 3 Her 2018, da 07:11.


Yogh eo anv ul lizherenn ispisial eus al lizherenneg latin skrivet Ȝ, ȝ. Implijet e veze gwechall evit ober diouzh ar son [j] e krennsaozneg ha krennskoteg. Implijet e veze ivez e krenngerneveureg evit skrivañ ar son [ð].\nNe blije ket d'an Normaned implijout lizherennoù estreget re voutin al lizherenneg latin ha gante e veze treuzskrivet al lizherenn ispisial-se gh hag a van hervez reolennoù reizhskrivañ ar saozneg c'hoazh e gerioù evel cough, trough ha though.\nHeñvel-poch e oa stumm al lizherenn-se ouzh stummoù dornskrivet zo al lizherenn z ha kemmesket e veze an div lizherenn-se e skoteg alies a-walc'h ha moullet e veze z e lec'h yogh dreist-holl.\nAdtapet diwar « https://br.wikipedia.org/w/index.php?title=Yogh&oldid=1920231 »


Monumant ar re varv - Wikipedia\nMonumant ar re varv, pe monumant d'ar re varv, a zo ur monumant, pe savadur, savet en enor d'ar re varv, hag alies d'ar re lazhet er brezel, soudarded peurvuiañ met tud disoudard ivez.\nMeur a seurt zo anezho:\nar re n'eus korf ebet enne, hag a zo bet savet abaoe ar brezel-bed kentañ e pep kumun er stad c'hall, hag ivez e tiez-kêr pe skolioù;\nar re zo bet dastumet korfoù enne, miliadoù a-wechoù, dianav alies, hag a c'hall bezañ bet savet en aervaoù, evel e Douaumont, e Bro-C'hall.\nOuzhpenn-se ez eus monumantoù divyezhek e Breizh (en Arzhanaou, Brest, Gwidel, Lambaol-Gwimilio, Milizag ha Plougoñ) , hag unan bennak brezhonek penn-da-benn.\nEnskrivadur divyezhek war monumant ar re varv e Plougoñ, e Kerne-Izel.\nE Lambaol-Gwimilio, e Bro-Leon, monumant divyezhek, d'ar soudarded marv evit ar vro (Bro-C'hall).\nMonumant ar re varv e Gwidel.\nTuchenn Montsec: Monumant d'ar Stadunaniz marvet er Brezel-bed kentañ, e Montsec, en departamant Meuse, Bro-C'hall.\n1 A-raok ar brezel-bed kentañ\n1.1 Monumantoù Brezel 1870-1871 e Bro-C'hall\n1.2 En Alamagn\n2 Goude ar brezel-bed kentañ\n3 Monumantoù modern, goude brezelioù all\n4 Monumantoù Breizh\nA-raok ar brezel-bed kentañAozañ\nNe oa ket monumantoù evel ar re-se a-raok an XIXvet kantved. Monumantoù a oa d'ar brezelioù gounezet, d'an trec'h, d'ar jeneraled veur, d'ar soudarded avat ne oa ket.\nE Pariz e voe savet ur Bolz an Trec'h (Arc de triomphe de l'Étoile e 1806) ma ne lenner nemet anvioù an ofisourien uhelañ ha ne varvas ket an holl anezho en emgannoù, pa oa bev darn anezho da zeiz al lid kentañ dirak ar monumant. Gant Kolonenn Nelson e Londrez (Bro-Saoz) n'eus enoret nemet un den, an amiral Horatio Nelson, trec'hour emgann Trafalgar. E Dulenn (Iwerzhon) e voe distrujet e 1966 ar Golonenn Nelson bet savet e 1808.\nKentañ monumantoù d'ar soudarded ordinal a voe savet e SUA goude ar Brezel Diabarzh SUA. E 1897 e voe savet ar Robert Gould Shaw Memorial e Boston d'enoriñ soudarded ar 54vet rejimant soudarded war-droad Massachusetts, ma oa soudarded du, ar wech kentañ dezho bout enoret en-ofisiel.\nSavet e voe ivez monumantoù d'ar soudarded marvet er brezelioù alaman evit an unvanidigezh (brezel etre Aostria ha Prus, brezel 1870) hag en trevadennoù.\nMonumant d'ar re varv e brezel 1870, Soissons, Bro-C'hall.\nMemorial Shaw, Boston, digoret en 1897.\nMonumantoù Brezel 1870-1871 e Bro-C'hallAozañ\nE Vernon (Eure) ez eus ur monumant da soudarded Ardèche . E Taninges (Savoia-Uhel) ez eus ur monumant da re varv Brezel 1870-1871.\nMonumant d'ar C'hallaoued marvet en arme ar Roen e bered Mainz.\nEn amzer-se e veze savet monumantoù d'an emgannerien kentoc'h eget d'ar re varv. E pevar c'horn ar vro e voe savet monumantoù ha plakennoù paeet gant kevredigezhioù soudarded kozh pe kumunioù, ha lakaet en tiez-kêr, er skolioù, er gwilerioù ha liozhoù-kêr.\nGoude ar brezel-bed kentañAozañ\nAr brezel-bed kentañ eo ar brezel eñvoret ar muiañ war ar monumantoù er stad c'hall, ma voe lazhet 1,4 milion a dud ha gloazet 3 milion all diwar an 8 milion a soudarded en ur boblañs a 40 milion a dud.\nMonumant Koz-Meal, gant ur meneg e brezhoneg.\nMonumant Cormeilles-en-Parisis, e Bro-C'hall ma weler alegorienn an Trec'h e kañvoù.\nMonumant d'ar re varv en Ermont p'edo war sevel. Kartenn-bost dizeiziad.\nMonumant d'ar soudarded kembreat marvet en Emgann koad Mametz, e Bro-C'hall, e-pad ar brezel-bed kentañ.\nEn Italia e Torino, e weler ar Monumento Nazionale al Carabiniere ha n'eo nemet unan eus ar c'hantadoù a vonumantoù savet goude an Eil brezel-bed. Daskemmet e voe e 1948.\nMonumantoù modern, goude brezelioù allAozañ\nGoude ar bombezadegoù bras, bombez nukleel Hiroshima ha Nagasaki, ar sponterezh, anaoudegezh gouennlazh ar Yuzevien, e voe savet monumantoù d'an dud disoudard.\nAr Monumant da Yuzevien Europa drouklazhet (pe Denkmal für die ermordeten Juden Europas en alamaneg) a zo ur monumant e Berlin.\nMonumant d'an dud lazhet e-pad Brezel Dieubidigezh Bangladesh e 1971.\nAr monumant d'an dud lazhet e-pad Brezel diabarzh Iwerzhon, e Baile Ui Sioda, e kontelezh Ciarraí, zo bet savet gant ar c'hizeller breizhat Yann Goulet.\nLokmikael. Gant ur blakenn skrivet e brezhoneg\n(de) Reinhart Koselleck : Kriegerdenkmale als Identitätsstiftungen der Überlebenden (Monumantoù d'ar re varv evel krouerien idantelezh e-touez ar re vev.) In: O. Marquart, Karl-Heinz Stierle (Hrsg.) : Identität. München, 1979\n(de) Reinhart Koselleck / Michael Jeismann (Hrsg.) : Der politische Totenkult. Kriegerdenkmäler in der Moderne (Kehelañ ar re varv ha politikerezh : monumantoù d'ar re varv e-touez ar re vodern.) München 1994.\n(de) Meinhold Lurz : Kriegerdenkmäler in Deutschland (6 Bände), (monumantoù d'ar re varv en Alamagn, en c'hwec'h levrenn.) Heidelberg 1985–1987\nAntoine Prost : Les Anciens combattants et la société française 1914-1939, Presses de la fondation nationale des sciences politiques, Paris, 1977. Tezenn a verk deroù ar studioù war ar monumantoù d'ar re varv.\nMarie-Thérèse Cloitre, Morts pour la France, Maro evit ar vro : A propos des monuments aux morts du Finistère, pennad e-barzh : Hervé Guillemin, Stéphane Tison & Nadine Vivier, La foi dans le siècle : Mélanges offerts à Brigitte Waché, Presses Universitaires de Rennes, pp.367-373, 2009.\n↑ Vernon et Giverny Passionément\nSkeudennoù monumantoù - lec'hienn Ph. Saget\nQueutchny1418 - Ouzhpenn 5240 luc'hskeudenn eus monumantoù\nMonumantoù an Ardèche\nMonumantoù eus Breizh - lec'hienn Marikavel\nAdtapet diwar « https://br.wikipedia.org/w/index.php?title=Monumant_ar_re_varv&oldid=1831897 »\nDernière modification le 21 Meu 2019, à 09:43\nKemmoù diwezhañ degaset d'ar bajenn-mañ d'an 21 Meu 2019, da 09:43.


War-eeun, ha neuze a-gleiz - Goude 'vefe... lennegezh e brezhoneg\nEn em gavet e oan ene war-dro diw eur hanter, abalamour ma oan sur e vefe e-hunan er gêr : da zeg eur e vez echu he labour gant ar vatezh. Ha sioul al lec'h pa n'eus ki ebed gantañ. Red gortoz avat beke-goûd e tremenefe sklankerien ba 'r c'hartier, ha gouiañ a raen ne vije chomet den da ruzañ ken pell war-lerc'h ar bannac'hoù diwezañ 'barzh ostaleri ar bourk, ken yen evel e oa. Setu diw eur hanter a oa mad. Ne 'm boa ket bet poan o kavoud an ti – kemer an hent kozh war-hed pemp kilometr ; treiñ etreseg an norzh, kendelc'hen war-eeun beke 'r c'hastell doùr, ha neuze a-gleiz. N'haller ket faziañ : n'eus ket 'med un ti ken e penn ar wenojenn. Mod-se e oa displeget war ar plañ. Gant Karl, evel kustum. Plijañ a ra hennezh din, ken-ha-ken, gall' a raer kontañ warnañ. Sklaer ha pizh an traoù gantañ. Da soñj ar re all ive, e-giz Phil – n'houll ket labourad gant den all nemed ha Karl a vefe. Na me kemend-all. Anes dehañ ne vefemp ket evid kas al labour da benn evel a faot. Ur wech, erru zo pell zo abaoe (ne oan ket kozh war ar vicher, ma zaol kentañ memes 'gav din), e oa echu din paneve fichennoù Karl. Bep a fichenn a-ziwar kement tra a c'hall aesaad an afer : ar pezh a gustum ar pal ober, pedavare, e familh, doare an ti – mogerioù, kameraioù e kenkaz, ha me 'oar-me. Daoust ha pelec'h ha pesort mod eh a da furchal a-benn gouvezañ kemend-all diwar-benn an dud, n'oufen ket lâret, na ne glaskan ket goull digantañ ive. Ne vefe ket deut mad, kar klevet 'm eus lâr' n'eus chomet roud ebed deus an heni a oa bet re gurius, un tamm oushpenn pemzeg vloaz zo, beke mont da espioniñ anehañ, ha neuze sevel un teuliad diwar e benn. Roud ebed deus an dosier-se ken nebeud, sklaer. Na deus anw ar paotr kement hag ober, pa ne gred den distagañ anehañ ken. Kat eo Karl da vezañ laket brudañ ur gontadenn, kuit d'an dud a fourañ re o fri e-barzh e drafikoù. Forzh penaos, ar pep pouezusañ eo al labour a vez graet ; aze n'en deus ket e bar, ba 'r bed a-bezh a soñj da lod. Ma, da vare an taol kentañ-se ne oan ket gwall anavezet ba 'r vicher c'hoazh pa oan stag da labourad war ma c'hont din-me. An dra-se oa kaoz ne voe ket fiziet ur mell kevridi ennon : ur c'hozh afer jalouzi. Ne oa ket druz ar peuriñ ganin – o tihan echuiñ gant ma labour e-ti Joss' Pizz', pizza foutr pelec'h ha foutr pedavare, noz, sul hag all. Foutr penaoz ive. Brizh pizz' pa lârin mad, ken am beze mezh o kas lovrnaj sort-se da di an dud. Toazh kalet mil galet (peadra da gemmeskañ gant ar plad e-hunan) ha divlaz – ar pezh n'eo ket ken fall-se a-benn ar fin pa soñjer er strabouilh a veze ledet war c'horre. Ne ta ket da'm spered 'med ur ger : rejetaj. Ne 'm boa ket tañvaet oushpenn teir gwech, trawalc'h da gompren eo se an heni a zegase c'hoant kac'had din spontus, a rae din mont da blegañ seizh gwech an dez… En koulz mad en em gavis gant ar vicher : a-drugarez d'ar brezel a oa diwanet e-mesk an drafikerien dramm, an dud dibres na vezent ket kavet stank – ene e oant delc'het kazi toud, hep kontañ ar re a oa marvet ouzh ar stern. Setu neuze Karl e-hunan da delefoniñ din krenn-ha-krak, ha lakad emgav ganin un eur war-lerc'h. Goûd a ouien n'en dije ket gelvet ac'hanon paneve n'en doa den mod-all evid un afer ken dister, med un tamm fiziañs en doa 'barzh ennon, ha me dianaw-mik koulskoude (bremañ eo chañchet ar jeu 'vat, kar n' eus ket kenniget labourioù evel-se din pell zo – aferioù politik peurliesañ). Displegañ a reas petra a oa en delc'h : un hucher kozh hag a felle dehañ kaout an disklabez diouzh e wreg – yaouank – ha diouzh he amourouz. Honnezh, ur min chagrinet anehi ha ne vousc'hoarzhe ket gwech ebed abaoe ma oant dimezet, hag a-droc'h-trañch setu-hi ha kano er sal-dour, ha gwiskañ dilhad chik livet flamm. Kavet petra a oa pennkaoz d'ar chañchamant gant he gwaz, en em gavet berr e votoù war ar memes tro. Prest e oa pep tra deja ; n'am boa ken mont da-heul. Kenkent em boa gallet gweled pebezh mailh e oa Karl a-fed e vicher. Ur fichennig roz, heni diwezañ an torkad, a lâre din diwall diouzh an horolaj mod Suis dres a-dreñv ma c'hein pa vefen fas d'ar gwele. Mad e oa graet ganin lenn pizh, kar a-greiz ma oan oc'h echuiñ viñsañ an didrouzer ouzh beg ma fistolenn, e tiflukas al lapous e-maez e loch ; darbet din fatikañ net. Darbet hepken. Ne oa ket re-oll drubuilhet ma spered evid afer-se 'vat : dao, un toull er paotr, e-kreiz e dal, ken a luchas a-daol-trumm – n'oun ket petra zo kaoz, med n'on ket bet evid padañ gwech ebet gant ar chouchigoù sort-se, re du o abrañchoù hag un taol kribañ d'o moustachoù. Dao, un toull er plac'h, izelloc'h evid he bronn dehoù, na boud 'm boa bizet ar bouton-kof. Aet an tenn hebioù abalamour m'he doa tapet sevel un tamm diwar ar gwele, red mad din tennañ un eil gwech neuze. E-pad ar c'hehid-se e oa dirollet da youc'hal, ar pezh a gavan kazus delc'hmad. Ha hi oc'h ober he zalaroù, ne oa ket nec'het 'med gant daou dra : un den drouglazet 'barzh he gwele, petra 'h ay an dud da soñjal, hag he gwaz 'ta ? Oushpenn se al liñselioù gwenn diouzh ar peb kerañ, n'eo ket ul louskenn a oa deus outi memes tra ! Evel pa vijen bet o voulc'hañ ur werc'hez na oa bet displeget netra dehi (Ma Doue ! petra zo o c'hoari ganin da lakad gwadañ ma revr ?), pa oa me ar paotr gwerc'h a oa o lazañ evid ar wech kentañ. Añfin, ken gwir all e oa ar wech kentañ (ha nemeti) dehi da dapañ un tenn en he c'horf, hag a-se…<?xml:namespace prefix = o ns = "urn:schemas-microsoft-com:office:office" />\nTeir eur 'med ugent. Kerzhed mad a rae ma zraoù ; aet e oan tre ba 'n ti, didrabas, ne oa ket morailhet dor ar selier, evel war ar fichenn, dres. Un tamm pelloc'h evid ene, e penn un trepas c'hwezh al loued ennañ, e oa skrivet e kavefen ar pezh pennañ. Biken na'm bije soñjet lâr' oa kement a sklabez e-ti ur jeneral war e leve, na pa vefe e di-hañv. E-lec'h ar meubl koaret ha diboultrenn, ar poltrejoù ouzh ar voger, warne ur rengennad danvez ofiserien yaouank, an ostiz en o mesk, dirag ar skol, ar memes re gwisket beb a lifre brezel gante un tu bennaket en Irak, peotramant gitonoù da zegas soñj deus taolioù kaer zo ha deus dez-ha-bloaz ganedigezh ar rujumant – e-lec'h kement-se ne oa ket 'med levrioù kozh mil uzet, efamet, lod memes difreget o vezañ bet lennet-dilennet ha adlennet, berniadoù harp an eil ouzh egile. Romañchoù polis dreist peb tra, mes a beb sort mod-all a oa ive : istor, filozofi, meur a studiadenn a-ziwar-benn Klee, Pollock. Souezhusat tra : ouzh un nor e oa speget poltred ur morian gwisket ur sae wenn gantañ, un tok war e benn hag ur sakso tenor etre e vuzelloù barvek. Erfin, an dud n'int ket tre diouzh ar pimpatromoù ordin. Gant se e oa ma spered pa strakas un drouz an diaoul deus an tu all d'ar muzisian du. Amzer am boa bet da dapañ krog 'barzh ma fistolenn a-benn ma zigoras an nor. Set' aze 'oa an den – n'eo ket spern an heni oa en-dro d'e benn, blew glaz spufet ne lâran ket. Chom a reas ur reuziad evel un alvaon, ken a ankoueas advoutonañ e vragoù beke 'r penn-nec'h. Ha heñv neuze ha disklipañ, lerc'h-ouzh-lerc'h, litanioù penaoz daoust d'an oll dud a oa bet drouglazet gantañ a-hed e vuhez, gwir e veze rebechet se dehañ gant tud zo, ne verite ket echuiñ e-giz-se 'vat, ne oa ket un den droug, se ne gonte ket memes tra ! – ha me 'oar petra c'hoazh. Tevel a reas, goude ne oa ket echu gant e gaoz 'm eus aon ; riñset 'm boa ar varilhig. Peb heni a vez start an traoù gantañ ive abalamour d'e vicher, d'e wreg. Me hag all. Kleved tud o vlejal evel-se, sukr kantin. Trawalc'h mod-se anes selaou kozh kaozioù an dud all. D'ober petra bezañ nec'het gant koñchoù unan hag a zo war-nes lipat e loa. Red din lâred memes tra ne oa ket displijet din kleved ur soudard, jeneral anehañ, oc'h anzaw n'eus ket 'med un torfeter dioutañ. Biskoazh c'hoazh.\nHidiw zo kaset ul lizher din. Deus perzh Karl. Ennañ un tamm pennad didroc'het diwar ar journal :\nAr romant du en kañv\nDec'h beure e oa bet kavet, en e di, korf D.Hamlet, ar skrivagner brudet. E-hunan-penn edo o chom, en ur c'hartier dizro a-walc'h p'ema an ti tostañ, heni ar jeneral Balthazar (bet e penn hon armeoù a-geñver brezel ar Boulgandougi), oushpenn 500m alese. Drouglazet e vefe bet, hervez ar polis diantaw. Drol eo gweled un den evel D.Homlet hag a lakas lazañ kement a dud en e levrioù, en un doare feulz peurliesañ, mervel en un doare ken feulz all. Meur a wezh e oa aet priz ar Boled Ruz gantañ.\nWar-eeun, ha neuze a-gleiz... A-gleiz… Ya… ha neket a-zehoù.\nAl Liamm, niv. 328, Here 2001